11. ฐานะทางการเงินและผลการดำเนินงาน

11.1 สรุปรายงานผู้สอบบัญชีรับอนุญาตสำหรับงบการเงินปี 2551 - 2553

การตรวจสอบงบการเงินสำหรับงวดสิ้นสุดวันที่ 31 ธันวาคม 2551

บริษัท ดีลอยท์ ทู้ช โธมัทสุ ไชยยศ สอบบัญชี จำกัด โดย ดร. ศุภมิตร เตชะมนตรีกุล
แสดงความคิดเห็นอย่างไม่มีเงื่อนไขว่า งบการเงินของบริษัทบัตรกรุงไทย จำกัด(มหาชน)
แสดงฐานะผลการดำเนินงาน การเปลี่ยนแปลงในส่วนของผู้ถือหุ้น
และงบกระแสเงินสดสำหรับงวดบัญชีตั้งแต่วันที่ 1 มกราคม 2551 ถึงวันที่ 31ธันวาคม 2551
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

การตรวจสอบงบการเงินสำหรับงวดสิ้นสุดวันที่ 31 ธันวาคม 2552

บริษัท ดีลอยท์ ทู้ช โธมัทสุ ไชยยศ สอบบัญชี จำกัด โดย ดร. ศุภมิตร เตชะมนตรีกุล
เห็นว่างบการเงินของบริษัท บัตรกรุงไทย จำกัด (มหาชน) แสดงฐานะการเงิน
ผลการดำเนินงานและกระแสเงินสด สำหรับปีสิ้นสุดวันเดียวกันของแต่ละปีของบริษัท ณ วันที่ 31
ธันวาคม 2552 และ 2551 โดยถูกต้องตามที่ควรในสาระสำคัญตามหลักการบัญชีที่รับรองทั่วไป
โดยที่มิใช่เป็นการแสดงความเห็นอย่างมีเงื่อนไข ตามที่กล่าวในหมายเหตุประกอบงบการเงินข้อ
4.1
บริษัทได้นำนโยบายการบัญชีเกี่ยวกับภาษีเงินได้รอการตัดบัญชีมาใช้เป็นครั้งแรกและได้ทำการปรับปรุงงบการเงินสำหรับปีสิ้นสุดวันที่
31 ธันวาคม 2551 ที่แสดงเปรียบเทียบย้อนหลังให้เป็นไปตามนโยบายการบัญชีใหม่แล้ว นอกจากนี้
ตามที่กล่าวในหมายเหตุประกอบงบการเงินข้อ 4.2
บริษัทยังได้มีการเปลี่ยนแปลงประมาณการทางบัญชีเกี่ยวกับค่าเผื่อหนี้สงสัยจะสูญสำหรับปีสิ้นสุดวันที่
31 ธันวาคม 2552 อีกด้วย

การตรวจสอบงบการเงินสำหรับงวดสิ้นสุดวันที่ 31 ธันวาคม 2553

บริษัท ดีลอยท์ ทู้ช โธมัทสุ ไชยยศ สอบบัญชี จำกัด โดย นายชวาลา เทียนประเสริฐกิจ
แสดงความคิดเห็นอย่างไม่มีเงื่อนไขว่า งบการเงินของบริษัทบัตรกรุงไทย จำกัด(มหาชน)
แสดงฐานะผลการดำเนินงาน การเปลี่ยนแปลงในส่วนของผู้ถือหุ้น และงบกระแสเงินสด
สำหรับปีสิ้นสุดวันเดียวกันของแต่ละปีของบริษัท ณ วันที่ 31 ธันวาคม 2553 และ 2552
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

11.2 งบการเงินของบริษัท ปี 2551-2553

บริษัท บัตรกรุงไทย จำกัด (มหาชน)

งบดุล

สำหรับปี 2551- 2553 ตรวจสอบโดยสำนักงานดีลอยท์ ทู้ช โธมัทสุ ไชยยศ

  ------------------------------------ -------------- -------- ----------- -------- ----------- --------
  หน่วย : ล้านบาท                        งบการเงินบริษัท                                             

                                       ปี 2551         %        ปี 2552      %        ปี 2553      %

  สินทรัพย์                                                                                        

  สินทรัพย์หมุนเวียน                                                                                 

  เงินสดและรายการเทียบเท่าเงินสด           747.23         1.4%     3,059.24    6.1%     777.82      1.6%

  พันธบัตรรัฐบาลที่จะครบกำหนดภายในหนึ่งปี      -              -        20.07       0.0%     -           -

  ลูกหนี้บัตรเครดิต - สุทธิ                   35,222.51      67.2%    33,998.53   68.2%    33,751.73   69.5%

  ลูกหนี้ธนวัฏบัตรเครดิต - สุทธิ               444.78         0.8%     357.08      0.7%     306.91      0.6%

  ลูกหนี้สินเชื่อบุคคล - สุทธิ                  12,321.24      23.5%    9,423.88    19.0%    10,597.45   21.8%

  ลูกหนี้สินเชื่อเจ้าของกิจการ - สุทธิ           672.61         1.3%     228.01      0.5%     119.17      0.2%

  ลูกหนี้ค่าบริหารงาน -                     0.26           0.0%     3.85        0.0%     0.53        0.0%
  สถาบันการเงินที่เกี่ยวข้องกัน                                                                         

  ลูกหนี้ตามสัญญาแลกเปลี่ยนเงินตราต่างประเทศ   692.87         1.3%     -           -        0.85        0.0%

  ลูกหนี้กรมสรรพากร                       -              -        175.73      0.4%     182.16      0.4%

  สินทรัพย์หมุนเวียนอื่น                      939.84         1.8%     731.90      1.5%     762.53      1.6%

  รวมสินทรัพย์หมุนเวียน                     51,041.34      97.4%    47,998.29   96.3%    46,499.15   95.8%

  สินทรัพย์ไม่หมุนเวียน                                                                               

  เงินลงทุนระยะยาว                       20.34          0.0%     0.0         0.0%     89.87       0.2%

  ลูกหนี้ตามสัญญาแลกเปลี่ยนเงินตราต่างประเทศ   11.50          0.0%     -           -        -           -

  ส่วนปรับปรุงสำนักงานเช่าและอุปกรณ์ - สุทธิ    405.42         0.8%     442.81      0.9%     444.76      0.9%

  สินทรัพย์ไม่มีตัวตน - สุทธิ                  261.32         0.5%     275.67      0.6%     256.75      0.5%

  สินทรัพย์ภาษีเงินได้รอตัดบัญชี                497.93         1.0%     949.99      1.9%     1,115.29    2.3%

  สินทรัพย์ไม่หมุนเวียนอื่น                    159.03         0.3%     161.51      0.32%    135.58      0.3%

  รวมสินทรัพย์ไม่หมุนเวียน                   1,355.53       2.6%     1,829.98    3.7%     2,042.25    4.2%

  รวมสินทรัพย์                            52,396.87      100.0%   49,828.28   100.0%   48,541.40   100.0%
  ------------------------------------ -------------- -------- ----------- -------- ----------- --------

  หมายเหตุ งบดุลสำหรับปีสิ้นสุดวันที่ 31 ธันวาคม 2552 ยอดรวมสินทรัพย์เปลี่ยนแปลงเป็น
  49,828.28 ล้านบาท เนื่องจากมีการปรับปรุงรายการสินทรัพย์ภาษีเงินได้รอตัดบัญชี จำนวน
  949.99 ล้านบาท

บริษัท บัตรกรุงไทย จำกัด (มหาชน)

งบดุล

สำหรับปี 2551 - 2553 ตรวจสอบโดยสำนักงานดีลอยท์ ทู้ช โธมัทสุ ไชยยศ

  ------------------------------------------------ -------------- ------- ----------- ------- ----------- -------
  หน่วย : ล้านบาท                                    งบการเงินบริษัท                                           

                                                   ปี 2551         %       ปี 2552      %       ปี 2553      %

  หนี้สินและส่วนของผู้ถือหุ้น                                                                                      

  หนี้สินหมุนเวียน                                                                                             

  เงินกู้ยืมระยะสั้น                                     15,473.40      29.5%   1,027.83    2.1%    5,870.34    12.1%

  เจ้าหนี้สถาบันการเงินและบริษัทที่เกี่ยวข้องกัน                459.67         0.9%    409.31      0.8%    437.36      1.0%

  เจ้าหนี้บริษัทอื่นๆ                                     232.49         0.4%    215.54      0.4%    190.74      0.4%

  หุ้นกู้ระยะสั้น                                        -              -       -           -       -           -

  ส่วนของเงินกู้ยืมระยะยาวที่ถึงกำหนดชำระภายในหนึ่งปี         10,086.20      19.2%   3,281.48    6.6%    4,784.19    9.9%

  เจ้าหนี้ตามสัญญาแลกเปลี่ยนเงินตราต่างประเทศ-สุทธิ          -              -       1.85        0.0%    -           -

  ส่วนของหนี้สินตามสัญญาเช่าการเงินถึงกำหนดชำระภายในหนึ่งปี   8.56           0.0%    9.68        0.0%    9.01        0.0%

  ส่วนของหุ้นกู้ระยะยาวที่ถึงกำหนดชำระภายในหนึ่งปี            3,000.00       5.7%    6,700.00    13.4%   4,680.00    9.6%

  ดอกเบี้ยค้างจ่าย                                     303.13         0.6%    296.28      1.0%    233.40      0.5%

  ภาษีเงินได้ค้างจ่าย                                   219.07         0.4%    -           -       345.37      0.7%

  ค่าใช้จ่ายค้างจ่าย                                    630.09         1.2%    600.78      1.2%    783.02      1.6%

  หนี้สินหมุนเวียนอื่น                                    524.18         1.0%    522.52      1.1%    642.56      1.3%

  รวมหนี้สินหมุนเวียน                                   30,936.80      59.0%   13,065.27   26.2%   17,975.98   37.0%

  หนี้สินไม่หมุนเวียน                                                                                           

  เงินกู้ยืมระยะยาว                                    4,078.17       7.8%    8,281.48    16.6%   4,500.00    9.3%

  เจ้าหนี้ตามสัญญาแลกเปลี่ยนเงินตราต่างประเทศระยะยาว-สุทธิ   0.00           0.0%    1.85        0.0%    -           -

  หนี้สินตามสัญญาเช่าการเงิน - สุทธิ                       18.77          0.0%    13.10       0.0%    6.28        0.0%

  หุ้นกู้ระยะยาว                                       10,700.00      20.4%   22,200.00   44.5%   19,520.00   40.2%

  หนี้สินภาษีเงินได้รอตัดบัญชี                              1.72           0.0%    -           -       -           -

  รวมหนี้สินไม่หมุนเวียน                                 14,798.66      28.2%   30,496.43   61.2%   24,026.28   49.5%

  รวมหนี้สิน                                          45,735.45      87.3%   43,561.70   87.4%   42,002.26   86.5%
  ------------------------------------------------ -------------- ------- ----------- ------- ----------- -------

หมายเหตุ งบดุลสำหรับปีสิ้นสุดวันที่ 31 ธันวาคม 2552 ยอดรวมหนี้สินเปลี่ยนแปลงเป็น
43,561.70 ล้านบาท เนื่องจากมีการตัดรายการหนี้สินภาษีเงินได้รอตัดบัญชี จำนวน 9.73
ล้านบาท

บริษัท บัตรกรุงไทย จำกัด (มหาชน)

งบดุล

สำหรับปี 2551 - 2553 ตรวจสอบโดยสำนักงานดีลอยท์ ทู้ช โธมัทสุ ไชยยศ

  ------------------------------------ -------------- -------- ----------- -------- ----------- --------
  หน่วย : ล้านบาท                        งบการเงินบริษัท                                             

                                       ปี 2551         %        ปี 2552      %        ปี 2553      %

  ส่วนของผู้ถือหุ้น                                                                                   

  หุ้นสามัญ 257,833,407 หุ้น มูลค่าหุ้นละ10 บาท                         2,578.33    5.2%     2,578.33    5.3%

  หุ้นสามัญ 258,016,200หุ้น มูลค่าหุ้นละ10 บาท  2,580.16       5.0%                                      

  ทุนที่ออกและชำระแล้ว                                                                              

  หุ้นสามัญ 257,833,407 หุ้น ชำระเต็มมูลค่าแล้ว 2,578.33       5.0%     2,578.33    5.2%     2,578.33    5.3%

  ส่วนเกินมูลค่าหุ้นสามัญ - สุทธิ               1,891.81       3.6%     1,891.81    3.8%     1,891.81    3.9%

  ส่วนเกินทุนจากการเปลี่ยนแปลงมูลค่าเงินลงทุน   -              -        -           -        48.41       0.1%

  กำไรสะสม                                                                                      

  จัดสรรเป็นสำรองตามกฎหมาย               161.20         0.3%     161.20      0.3%     172.50      0.4%

  ยังไม่ได้จัดสรร                          2,030.07       3.0%     1,635.23    3.3%     1,848.09    3.8%

  รวมส่วนของผู้ถือหุ้น                       6,661,41       11.9%    6,266.57    12.6%    6,539.14    13.5%

  รวมหนี้สินและส่วนของผู้ถือหุ้น                52,396.87      100.0%   49,828.28   100.0%   48,541.40   100.0%
  ------------------------------------ -------------- -------- ----------- -------- ----------- --------

บริษัท บัตรกรุงไทย จำกัด (มหาชน)

งบกำไรขาดทุน

สำหรับปี 2551 - 2553 ตรวจสอบโดยสำนักงานดีลอยท์ ทู้ช โธมัทสุ ไชยยศ

  ------------------------------------ -------------- -------- ----------- -------- ----------- --------
  หน่วย : ล้านบาท                        งบการเงินบริษัท                                             

                                       ปี 2551         %        ปี 2552      %        ปี 2553      %

  รายได้                                                                                         

  รายได้ค่าธรรมเนียมและบริการ              5,502.00       45.7%    5,597.88    45.3%    5,417.93    44.5%

  รายได้จากการบริหารงาน                  -              -        3.85        0.0%     38.17       0.3%

  รายได้ดอกเบี้ยจากลูกหนี้บัตรเครดิต           3,854.81       32.0%    4,159.71    33.7%    4,002.41    32.9%

  รายได้ดอกเบี้ยจากลูกหนี้ธนวัฎบัตรเครดิต       83.69          0.7%     66.89       0.5%     57.44       0.5%

  รายได้ดอกเบี้ยจากลูกหนี้สินเชื่อบุคคล          1,768.04       14.7%    1,686.75    13.7%    1,510.29    12.4%

  รายได้ดอกเบี้ยจากลูกหนี้สินเชื่อเจ้าของกิจการ   213.20         1.8%     111.71      0.9%     75.27       0.6%

  หนี้สูญได้รับคืน                           287.19         2.4%     497.12      4.0%     811.73      6.7%

  กำไรจากอัตราแลกเปลี่ยน                  61.24          0.5%     60.30       0.5%     76.10       0.6%

  รายได้อื่น                              258.92         2.2%     169.92      1.4%     190.66      1.6%

  รวมรายได้                             12,029.09      100.0%   12,354.14   100.0%   12,180.00   100.0%

  ค่าใช้จ่าย                                                                                       

  ค่าใช้จ่ายในการบริหาร                    5,773.72       49.0%    5,229.28    42.3%    5,613.92    46.1%

  หนี้สูญและหนี้สงสัยจะสูญ-บัตรเครดิต           1,290.77       10.7%    3,287.07    26.6%    2,897.94    23.8%

  หนี้สูญและหนี้สงสัยจะสูญ-ธนวัฎบัตรเครดิต       29.07          0.2%     34.46       0.3%     14.70       0.1%

  หนี้สูญและหนี้สงสัยจะสูญ-สินเชื่อบุคคล          1,739.41       14.5%    2,057.39    16.7%    1,074.39    8.8%

  หนี้สูญและหนี้สงสัยจะสูญ-สินเชื่อเจ้าของกิจการ   229.18         1.9%     224.66      1.8%     86.25       0.7%

  ค่าตอบแทนผู้บริหาร                       121.51         1.0%     130.05      1.1%     120.21      1.0%

  ค่าใช้จ่ายทางการเงิน                     1,849.73       15.4%    2,035.89    16.5%    1,944.38    16.0%

  รวมค่าใช้จ่าย                           11,033.39      91.7%    12,998.79   105.2%   11,751.80   96.5%

  กำไร (ขาดทุน) ก่อนรายได้ (ค่าใช้จ่าย)      995.70         8.3%     (644.65)    (5.2%)   428.20      3.5%
  ภาษีเงินได้                                                                                      

  ภาษีเงินได้-รายได้ (ค่าใช้จ่าย)             (378.95)       3.2%     249.81      2.0%     (204.04)    (1.7%)

  กำไรสุทธิ                              616.75         5.1%     (394.84)    (3.2%)   224.16      1.8%

  กำไรต่อหุ้น                             2.39                    (1.53)               0.87        
  ------------------------------------ -------------- -------- ----------- -------- ----------- --------

บริษัท บัตรกรุงไทย จำกัด (มหาชน)

งบกระแสเงินสด

สำหรับปี 2551 – 2553 ตรวจสอบโดยสำนักงานดีลอยท์ ทู้ช โธมัทสุ ไชยยศ

  --------------------------------------------- -------------- ------------- -------------
  หน่วย : พันบาท                                  งบการเงินบริษัท                 

                                                ปี 2551         ปี 2552*       ปี 2553

  กระแสเงินสดจากกิจกรรมดำเนินงาน                                                

  กำไร(ขาดทุน) ก่อนภาษีเงินได้                       995,698        (644,652)     428,203

  ปรับปรุงด้วย:                                                                 

  ส่วนเกินมูลค่าเงินลงทุนในตราสารหนี้ตัดจำหน่าย           462            264           313

  ดอกเบี้ยจ่ายจากการตัดบัญชีตั๋วแลกเงินขายลด             31,540         10,639        6,527

  ค่าเสื่อมราคาและค่าตัดจำหน่าย                       203,019        234,411       286,736

  ค่าใช้จ่ายคะแนนสะสมแลกของรางวัล                   99,000         60,000        198,000

  (กำไร) ขาดทุนจากการขายและตัดจำหน่ายสินทรัพย์ถาวร    3,978          (2,818)       (1,071)

  หนี้สูญและหนี้สงสัยจะสูญ                             3,288,431      5,603,566     4,073,286

  ค่าใช้จ่ายดอกเบี้ย                                 1,849,725      1,975,845     1,892,215

                                                6,471,853      7,237,254     6,884,210

  สินทรัพย์ดำเนินงานลดลง (เพิ่มขึ้น)                                                 

  ลูกหนี้การค้าเพิ่มขึ้น                                (8,753,673)    (949,920)     (4,841,051)

  ลูกหนี้ค่าบริหารงานลดลง (เพิ่มขึ้น) –                  -              (3,595)       3,316
  สถาบันการเงินที่เกี่ยวข้องกัน                                                      

  สินทรัพย์หมุนเวียนอื่น (เพิ่มขึ้น) ลดลง                  (5,911)        207,939       (30,623)

  สินทรัพย์ไม่หมุนเวียนอื่นเพิ่มขึ้น                        (84,476)       (35,888)      (24,251)

  หนี้สินดำเนินงานเพิ่มขึ้น (ลดลง)                                                   

  เจ้าหนี้การค้าสถาบันการเงินและบริษัทที่เกี่ยวข้องกันเพิ่มขึ้น   (173,554)      (50,360)      28,052
  (ลดลง)                                                                     

  เจ้าหนี้การค้า-บริษัทอื่นๆ เพิ่มขึ้น (ลดลง)               118,536        (110,772)     (9,191)

  ดอกเบี้ยค้างจ่ายเพิ่มขึ้น (ลดลง)                      (31,183)       24,628        (3,625)

  ภาษีเงินได้ค้างจ่าย                                (191)          (92)          (137)

  ค่าใช้จ่ายค้างจ่าย เพิ่มขึ้น (ลดลง)                    110,368        (29,311)      15,761

  หนี้สินหมุนเวียนอื่นเพิ่มขึ้น (ลดลง)                     (76,719)       (61,662)      120,043

  เงินสดรับจาก (จ่ายเพื่อ) การดำเนินงาน               (2,424,949)    6,228,222     2,110,982

  ดอกเบี้ยจ่าย                                     (1,763,275)    (2,007,328)   (1,951,478)

  จ่ายภาษีเงินได้นิติบุคคล                             (541,872)      (598,689)     (51,013)

  เงินสดสุทธิใช้ไปในกิจกรรมดำเนินงาน                  (4,730,095)    3,622,205     108,490
  --------------------------------------------- -------------- ------------- -------------

*ปรับปรุงงบการเงิน

บริษัท บัตรกรุงไทย จำกัด (มหาชน)

งบกระแสเงินสด

สำหรับปี 2551 - 2553 ตรวจสอบโดยสำนักงานดีลอยท์ ทู้ช โธมัทสุ ไชยยศ

  --------------------------------------------- -------------- -------------- -------------
  หน่วย : พันบาท                                  งบการเงินบริษัท                  

                                                ปี 2551         ปี 2552*        ปี 2553

  กระแสเงินสดจากกิจกรรมลงทุน                                                     

  เงินสดรับคืนจากเงินลงทุนในพันธบัตรรัฐบาล              -              -              20,000

  เงินสดจ่ายเพื่อซื้อเงินลงทุนในพันธบัตรรัฐบาล             -              -              (20,954)

  เงินสดรับจากการขายส่วนปรับปรุงสำนักงานเช่าและอุปกรณ์   -              3,479          2,580

  เงินสดจ่ายเพื่อซื้อส่วนปรับปรุงสำนักงานเช่าและอุปกรณ์      (126,084)      (135,458)      (171,560)

  เงินสดจ่ายเพื่อซื้อคอมพิวเตอร์ซอฟแวร์                  (165,510)      (22,131)       (65,133)

  เงินสดสุทธิใช้ไปในกิจกรรมลงทุน                      (291,594)      (154,110)      (235,067)

  กระแสเงินสดจากกิจกรรมจัดหาเงิน                                                  

  เงินกู้ยืมระยะสั้นจากสถาบันการเงินเพิ่มขึ้น (ลดลง)        2,495,655      (14,456,208)   4,835,979

  หุ้นกู้ระยะสั้นเพิ่มขึ้น (ลดลง)                         (1,750,000)    -              -

  เงินสดรับจากเงินกู้ยืมระยะยาว                       1,000,000      7,500,000      1,000,000

  เงินสดจ่ายคืนเงินกู้ยืมระยะยาว                       -              (9,393,333)    (3,283,333)

  เงินสดรับจากการออกหุ้นกู้ระยะยาว                    8,200,000      18,200,000     2,000,000

  เงินสดจ่ายเพื่อไถ่ถอนหุ้นกู้ครบกำหนด                   (5,000,000)    (3,000,000)    (6,700,000)

  เงินสดจ่ายหนี้สินภายใต้สัญญาเช่าทางการเงิน             (4,643)        (6,545)        (7,493)

  เงินสดรับจากการใช้สิทธิซื้อหุ้นสามัญของใบสำคัญแสดงสิทธิ    2,682          -              -

  เงินปันผลจ่าย                                    (309,396)      -              -

  เงินสดสุทธิได้มาจาก (ใช้ไปใน) กิจกรรมจัดหาเงิน        4,634,298      (1,156,087)    (2,154,846)

  เงินสดและรายการเทียบเท่าเงินสดเพิ่มขึ้น (ลดลง) สุทธิ    (387,392)      2,312,008      (2,281,424)

  เงินสดและรายการเทียบเท่าเงินสด ณ วันที่ 1 มกราคม     1,134,623      747,231        3,059,239

  เงินสดและรายการเทียบเท่าเงินสด ณ วันที่ 31 ธันวาคม    747,231        3,059,239      777,816
  --------------------------------------------- -------------- -------------- -------------

*ปรับปรุงงบการเงิน

บริษัท บัตรกรุงไทย จำกัด (มหาชน)

สรุปอัตราส่วนทางการเงินเปรียบเทียบปี 2551 ถึง ปี 2553

+-------------------------------------+---+--------+--------+--------+
|                                     |   | ณ วันที่  | ณ วันที่  | ณ วันที่  |
|                                     |   | 31     | 31     | 31     |
|                                     |   | ธันวาคม | ธันวาคม | ธันวาคม |
|                                     |   | 2551   | 2552   | 2553   |
+-------------------------------------+---+--------+--------+--------+
| อัตราส่วนแสดงความสามารถในการหากำไร    |   |        |        |        |
| (Profitability Ratio)               |   |        |        |        |
+-------------------------------------+---+--------+--------+--------+
| อัตรากำไรขั้นต้น (Gross Profit Margin)  | % | 80.2%  | 79.1%  | 79.7%  |
+-------------------------------------+---+--------+--------+--------+
| อัตรากำไรสุทธิ (Net Profit Margin)     | % | 5.1%   | (3.2%) | 1.8%   |
+-------------------------------------+---+--------+--------+--------+
| อัตราผลตอบแทนผู้ถือหุ้น (ROE)             | % | 9.8%   | (6.1%) | 3.5%   |
+-------------------------------------+---+--------+--------+--------+
| อัตราดอกเบี้ยรับ⁽¹⁾ (Average Interest   | % | 18.3%  | 18.5%  | 18.0%  |
| Received)                           |   |        |        |        |
+-------------------------------------+---+--------+--------+--------+
| อัตราดอกเบี้ยจ่าย (Average Cost of      | % | 4.6%   | 4.8%   | 4.8%   |
| Fund)                               |   |        |        |        |
+-------------------------------------+---+--------+--------+--------+
| ส่วนต่างอัตราดอกเบี้ย (Net Interest      | % | 13.7%  | 13.7%  | 13.2%  |
| Margin)                             |   |        |        |        |
+-------------------------------------+---+--------+--------+--------+
|                                     |   |        |        |        |
+-------------------------------------+---+--------+--------+--------+
| อัตราส่วนแสดงประสิทธิภาพในการดำเนินงาน   |   |        |        |        |
| (Efficiency Ratio)                  |   |        |        |        |
+-------------------------------------+---+--------+--------+--------+
| อัตราส่วนรายได้ดอกเบี้ยสุทธิต่อสินทรัพย์⁽²⁾    | % | 13.3%  | 12.8%  | 12.3%  |
| (Interest Revenue/Total Asset)      |   |        |        |        |
+-------------------------------------+---+--------+--------+--------+
| อัตราผลตอบแทนจากสินทรัพย์ (ROA)         | % | 1.3%   | (0.8%) | 0.5%   |
+-------------------------------------+---+--------+--------+--------+
| อัตราการหมุนเวียนของสินทรัพย์ (Asset      | เ | 0.24   | 0.24   | 0.25   |
| Turnover)                           | ท |        |        |        |
|                                     | ่า |        |        |        |
+-------------------------------------+---+--------+--------+--------+
|                                     |   |        |        |        |
+-------------------------------------+---+--------+--------+--------+
| อัตราส่วนวิเคราะห์นโยบายทางการเงิน       |   |        |        |        |
| (Financial Ratio)                   |   |        |        |        |
+-------------------------------------+---+--------+--------+--------+
| อัตราส่วนหนี้สินต่อส่วนของผู้ถือหุ้น (D/E)      | เ | 6.87   | 6.95   | 6.42   |
|                                     | ท |        |        |        |
|                                     | ่า |        |        |        |
+-------------------------------------+---+--------+--------+--------+
| อัตราส่วนเงินให้กู้ต่อเงินกู้ยืม (Loan to      | % | 116.7% | 113.8% | 122.0% |
| Borrowing)                          |   |        |        |        |
+-------------------------------------+---+--------+--------+--------+
| อัตราการจ่ายเงินปันผล (Dividend Payout  | % | งดจ่ายเ | งดจ่ายเ | N.A    |
| Ratio)                              |   | งินปันผล | งินปันผล |        |
+-------------------------------------+---+--------+--------+--------+
|                                     |   |        |        |        |
+-------------------------------------+---+--------+--------+--------+
| อัตราส่วนคุณภาพสินทรัพย์ (Asset Quality   |   |        |        |        |
| Ratio)                              |   |        |        |        |
+-------------------------------------+---+--------+--------+--------+
| อัตราส่วนค่าเผื่อหนี้สงสัยจะสูญต่อสินเชื่อรวม    | % | 3.8%   | 6.8%   | 6.8%   |
|                                     |   |        |        |        |
| (Allowance for Doubtful A/C/Total   |   |        |        |        |
| Receivables)                        |   |        |        |        |
+-------------------------------------+---+--------+--------+--------+
| อัตราส่วนหนี้สูญต่อสินเชื่อรวม (Bad          | % | 6.1%   | 9.1%   | 8.4%   |
| Debt/Total Receivables)             |   |        |        |        |
+-------------------------------------+---+--------+--------+--------+
| อัตราส่วนการสูญเสียต่อสินเชื่อเฉลี่ย (Credit  | % | 6.7%   | 9.3%   | 9.1%   |
| Loss)                               |   |        |        |        |
+-------------------------------------+---+--------+--------+--------+

⁽¹⁾ อัตราดอกเบี้ยรับดังกล่าวรวมค่าธรรมเนียมในการใช้วงเงิน

⁽²⁾ รายได้ดอกเบี้ยสุทธิดังกล่าวรวมค่าธรรมเนียมในการใช้วงเงิน

11.3 คำอธิบายและการวิเคราะห์ฐานะการเงินและผลการดำเนินงานของบริษัทสำหรับปี 2551 - 2553

11.3.1 คำอธิบายสำหรับงบการเงินรวมของบริษัท สำหรับปี 2551 - 2553

ตามที่สภาวิชาชีพบัญชีได้ออกประกาศสภาวิชาชีพบัญชีฉบับที่ 17/2553 ลงวันที่ 9 เมษายน 2553
ฉบับที่ 50/2553 ฉบับที่ 51/2553 ฉบับที่ 52/2553 ฉบับที่ 53/2553 ฉบับที่ 54/2553 และ
ฉบับที่ 55/2553 ลงวันที่ 24 พฤศจิกายน 2553
เกี่ยวกับมาตรฐานการบัญชีและมาตรฐานการรายงานทางการเงินใหม่
และมาตรฐานการบัญชีและมาตรฐานการรายงานทางการเงินซึ่งได้มีการปรับปรุงใหม่และตีความมาตรฐานการรายงานทางการเงินใหม่
ซึ่งได้ประกาศในราชกิจจานุเบกษาแล้ว เมื่อวันที่ 26 พฤษภาคม 2553 และวันที่ 15 ธันวาคม
2553 ตามลำดับ
ซึ่งมาตรฐานการบัญชีและมาตรฐานการรายงานทางการเงินที่เกี่ยวข้องกับบริษัทมีดังต่อไปนี้

+----------------------------------------------------------+-----------+
|   มาตรฐานการบัญชี/มาตรฐานรายงานทางการเงิน                   |   วันท     |
|                                                          | ี่มีผลบังคับใช้ |
+----------------------------------------------------------+-----------+
|   แม่บทการบัญชี (ปรับปรุง 2552)                               |   มีผล     |
|                                                          | บังคับใช้ทันที |
+----------------------------------------------------------+-----------+
|   มาตรฐานการบัญชี                                          |           |
+----------------------------------------------------------+-----------+
|   ฉบับที่ 1 (ปรับปรุง 2552) การนำเสนองบการเงิน                 |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 7 (ปรับปรุง 2552) งบกระแสเงินสด                      |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 8 (ปรับปรุง 2552) นโยบายการบัญชี                      |   1       |
|   การเปลี่ยนแปลงประมาณการทางบัญชี และข้อผิดพลาด                |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 10 (ปรับปรุง 2552) เหตุการณ์ภายหลังรอบระยะเวลารายงาน   |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 12 ภาษีเงินได้                                       |   1       |
|                                                          |   มกราคม  |
|                                                          |   2556    |
+----------------------------------------------------------+-----------+
|   ฉบับที่ 16 (ปรับปรุง 2552) ที่ดิน อาคารและอุปกรณ์                |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 17 (ปรับปรุง 2552) สัญญาเช่า                          |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 18 (ปรับปรุง 2552) รายได้                            |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 19 ผลประโยชน์ของพนักงาน                             |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 21 (ปรับปรุง 2552)                                  |   1       |
|   ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ   |   มกราคม  |
|                                                          |   2556    |
+----------------------------------------------------------+-----------+
|   ฉบับที่ 24 (ปรับปรุง 2552)                                  |   1       |
|   การเปิดเผยข้อมูลเกี่ยวกับบุคคลหรือกิจการที่เกี่ยวข้องกัน              |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 33 (ปรับปรุง 2552) กำไรต่อหุ้น                         |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 34 (ปรับปรุง 2552) งบการเงินระหว่างกาล                |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 36 (ปรับปรุง 2552) การด้อยค่าของสินทรัพย์                |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 37 (ปรับปรุง 2552) ประมาณการหนี้สิน หนี้สินที่อาจเกิดขึ้น      |   1       |
|   และสินทรัพย์ที่อาจเกิดขึ้น                                     |   มกราคม  |
|                                                          |   2554    |
+----------------------------------------------------------+-----------+
|   ฉบับที่ 38 (ปรับปรุง 2552) สินทรัพย์ไม่มีตัวตน                    |   1       |
|                                                          |   มกราคม  |
|                                                          |   2554    |
+----------------------------------------------------------+-----------+
|                                                          |           |
+----------------------------------------------------------+-----------+
|   มาตรฐานการรายงานทางการเงิน                              |           |
+----------------------------------------------------------+-----------+
|   ฉบับที่ 5 (ปรับปรุง 2552)                                   |   1       |
|   สินทรัพย์ไม่หมุนเวียนที่ถือไว้เพื่อขายและการดำเนินงานที่ยกเลิก         |   มกราคม  |
|                                                          |   2554    |
+----------------------------------------------------------+-----------+

ทั้งนี้บริษัทจะนำมาตรฐานการบัญชีและมาตรฐานการรายงานทางการเงินข้างต้นมาเริ่มถือปฏิบัติกับงบการเงินของบริษัท
เมื่อมาตรฐานดังกล่าวมีผลบังคับใช้ ทั้งนี้บริษัทได้นำมาตรฐานการบัญชีฉบับที่ 12 ภาษีเงินได้
มาใช้ก่อนวันที่มีผลบังคับใช้ตั้งแต่ปีสิ้นสุดวันที่ 31 ธันวาคม 2552

นอกจากนั้น ในการเริ่มนำมาตรฐานการบัญชีฉบับที่ 19 เรื่องผลประโยชน์พนักงานมาถือปฏิบัติในปี
2554 บริษัทเลือกที่จะปรับปรุงผลกระทบกับกำไรสะสม ณ วันต้นงวดของรอบระยะเวลาบัญชีปี 2554
ซึ่งจะส่งผลต่อกำไรสุทธิสำหรับงวดปี 2554 ลดลงเป็นจำนวนประมาณ 12.7 ล้านบาท

มาตรฐานการบัญชีนอกเหนือจากที่กล่าวมาข้างต้น
ผู้บริหารของบริษัทคาดว่าการนำมาตรฐานการบัญชีเหล่านี้มาถือปฏิบัติจะไม่มีผลกระทบอย่างเป็นสาระสำคัญต่องบการเงินของบริษัทในงวดที่เริ่มถือปฏิบัติ

11.3.2 การวิเคราะห์ผลการดำเนินงานของงบการเงินบริษัทสำหรับปี 2551 - 2553

-   ปี 2553 บริษัทมีสินทรัพย์รวม 48,541 ล้านบาท มีรายได้รวม 12,180 ล้านบาท
    และมีกำไรสุทธิรวม 224 ล้านบาท ในขณะที่ปี 2551และปี 2552 บริษัทมีสินทรัพย์รวม
    52,397 ล้านบาท 49,828 ล้านบาท มีรายได้รวม 12,029 ล้านบาท 12,354 ล้านบาท
    และมีกำไรสุทธิรวม 617 ล้านบาท และขาดทุนสุทธิรวม 395 ล้านบาท

  ---------------------- ------------------------ -------- -------- ------------------ ------- ------- -----------
  (หน่วย : ล้านบาท)        รายได้หลักจากการดำเนินงาน                     ร้อยละของรายได้รวม                   อัตราเติบโต

                         2551                     2552     2553     2551               2552    2553    YOY (52/53)

  รายได้รวม               12,029                   12,354   12,180   100%               100%    100%    (1%)

  รายได้ดอกเบี้ย ⁽¹⁾        5,920                    6,025    5,645    49%                49%     46%     (6%)

  ลูกหนี้บัตรเครดิต           3,855                    4,160    4,002    32%                34%     33%     (4%)

  ลูกหนี้ธนวัฎบัตรเครดิต       84                       67       57       1%                 1%      0%      (14%)

  ลูกหนี้สินเชื่อบุคคล          1,768                    1,687    1,510    15%                14%     12%     (11%)

  ลูกหนี้สินเชื่อเจ้าของกิจการ   213                      112      75       2%                 1%      1%      (33%)

  รายได้ค่าธรรมเนียม        5,502                    5,598    5,418    46%                45%     44%     (3%)
  ---------------------- ------------------------ -------- -------- ------------------ ------- ------- -----------

⁽¹⁾ บริษัทรับรู้รายได้ดอกเบี้ยของแต่ละธุรกิจที่อัตราร้อยละ 15
ไม่รวมรายได้ค่าธรรมเนียมการใช้วงเงินซึ่งบันทึกเป็นรายได้ค่าธรรมเนียม

รายได้

-   ในปี 2551 ปี 2552 และปี 2553 บริษัทมีรายได้รวมเท่ากับ 12,029 12,354 และ
    12,180 ล้านบาท ซึ่งคิดเป็นอัตราการเติบโตเท่ากับร้อยละ 3 และลดลงร้อยละ 1 ในปี
    2552 และปี 2553 ตามลำดับ เป็นผลมาจากรายได้ดอกเบี้ย และรายได้ค่าธรรมเนียม
    โดยรายได้ดอกเบี้ยรับใน ปี 2551 ปี 2552 และปี 2553 เป็น 5,920 ล้านบาท 6,025
    และ 5,645 ล้านบาท ตามลำดับ ทั้งนี้โครงสร้างของรายได้ดอกเบี้ยรับสำหรับปี 2553
    ประกอบด้วย รายได้ดอกเบี้ยรับจากลูกหนี้บัตรเครดิตร้อยละ 71
    จากสินเชื่อธนวัฏบัตรเครดิตร้อยละ 1 จากสินเชื่อบุคคลร้อยละ 27
    และสินเชื่อเจ้าของกิจการร้อยละ 1 ทั้งนี้รายได้ดอกเบี้ยลดลงจาก 6,025 ล้านบาทในปี
    2552 เป็น 5,645 ล้านบาท เนื่องจากพอร์ตบัตรเครดิตไม่เติบโต และบัตรใหม่ที่เข้ามาเป็น
    ลักษณะที่ชำระคืนเมื่อครบกำหนด (Transactors) ค่อนข้างมาก
    และรายได้ค่าธรรมเนียมลดลงอยู่ที่ 5,418 ล้านบาท จาก 5,598 ล้านบาทในปีก่อน
    คิดเป็นลดลงร้อยละ 3

-   ในปี 2553 บริษัทมีรายได้จากการบริหารงานอีกจำนวน 38.2 ล้านบาท จากการบริหารบัตร
    Fleet Card ให้แก่ธนาคารกรุงไทย นอกจากนี้มีหนี้สูญได้รับคืนใน ปี 2551 ปี 2552 และปี
    2553 เป็นจำนวน 287.2 ล้านบาท 497.1 ล้านบาท และ 811.7 ล้านบาทตามลำดับ
    ทั้งนี้หนี้สูญได้รับคืนจะถูกบันทึกเป็นรายได้ในงวดที่บริษัทได้รับชำระเงิน

-   รายได้ดอกเบี้ยที่แสดงในงบการเงินเป็นการคิดอัตราดอกเบี้ยของแต่ละธุรกิจในอัตราร้อยละ
    15 เท่านั้น สำหรับส่วนที่เกินกว่าร้อยละ15 นั้น
    บริษัทบันทึกเป็นรายได้ค่าธรรมเนียมในการใช้วงเงิน
    ทั้งนี้หากบริษัทแสดงตัวเลขรายได้ค่าธรรมเนียมในการใช้วงเงินเป็นส่วนหนึ่งของรายได้ดอกเบี้ย
    จะมีโครงสร้างรายได้ดังที่แสดงในตารางข้างล่างนี้

  ---------------------- ------------------------ ------- ------- ------------------ ------- ------- -----------
  (หน่วย : ล้านบาท)        รายได้หลักจากการดำเนินงาน                   ร้อยละของรายได้รวม                   อัตราเติบโต

                         2551                     2552    2553    2551               2552    2553    YOY (52/53)

  รายได้ดอกเบี้ย ⁽¹⁾        8,409                    8,561   7,985   70%                69%     66%     (7%)

  ลูกหนี้บัตรเครดิต           5,111                    5,515   5,302   42%                45%     44%     (4%)

  ลูกหนี้ธนวัฎบัตรเครดิต       84                       67      57      1%                 1%      0%      (14%)

  ลูกหนี้สินเชื่อบุคคล          2,956                    2,847   2,538   25%                23%     21%     (11%)

  ลูกหนี้สินเชื่อเจ้าของกิจการ   258                      133     88      2%                 1%      1%      (34%)

  ค่าใช้จ่ายทางการเงิน       1,850                    2,036   1,944   15%                16%     16%     (5%)

  Net Interest Margin    13.7%                    13.7%   13.2%                                      
  ---------------------- ------------------------ ------- ------- ------------------ ------- ------- -----------

⁽¹⁾ รายได้ดอกเบี้ยรวมรายได้ค่าธรรมเนียมการใช้วงเงินซึ่งบันทึกเป็นรายได้ค่าธรรมเนียม

-   หากพิจารณารายได้ดอกเบี้ยที่รวมค่าธรรมเนียมในการใช้วงเงินสำหรับแต่ละธุรกิจในปี 2551
    และปี 2552 เท่ากับ 8,409 ล้านบาท และ 8,561 ล้านบาท สำหรับปี 2553
    รายได้ดอกเบี้ยรวมเท่ากับ 7,985 ล้านบาท มีอัตราลดลงร้อยละ 7
    จากช่วงเดียวกันของปีก่อน
    เนื่องจากในระหว่างปีบริษัทเพิ่มจำนวนบัตรใหม่เป็นลูกหนี้ที่มีรายได้ค่อนข้างสูงซึ่งชำระคืนเต็มจำนวนเมื่อครบกำหนดระยะเวลา
    (Transactors) ในสัดส่วนที่ค่อนข้างมาก ทั้งนี้รายได้ดอกเบี้ยในทุกธุรกิจ ลดลงจากปี 2552
    โดยรายได้ดอกเบี้ยบัตรเครดิต ลดลงร้อยละ 4 หรือ จาก 5,515 ล้านบาท เหลือ 5,302
    ล้านบาท รายได้ดอกเบี้ยสินเชื่อบุคคล ลดลงร้อยละ 11 จาก 2,847 ล้านบาท เป็น 2,538
    ล้านบาท
    เนื่องมาจากในระหว่างปีบริษัทเพิ่มจำนวนบัตรใหม่เป็นลูกหนี้ที่ยินดีชำระคืนเต็มจำนวนเมื่อครบกำหนดระยะเวลา
    (Transactors) ในสัดส่วนที่ค่อนข้างมาก
    ทั้งนี้รายได้ดอกเบี้ยจากสินเชื่อเจ้าของกิจการและสินเชื่อธนวัฏบัตรเครดิตมีค่าเท่ากับ 88
    ล้านบาท และ 57 ล้านบาท เนื่องจากบริษัทไม่มีนโยบายที่จะขยายสินเชื่อประเภทนี้
    ส่งผลให้รายได้ดอกเบี้ยลดลงอย่างต่อเนื่อง

-   โครงสร้างรายได้ของดอกเบี้ยและค่าธรรมเนียมในการใช้วงเงิน
    เป็นรายได้ดอกเบี้ยจากบัตรเครดิต ธนวัฏบัตรเครดิต สินเชื่อบุคคล และ
    สินเชื่อเจ้าของกิจการ ในปี 2551 เท่ากับร้อยละ 42 ร้อยละ 1 ร้อยละ 25 และ ร้อยละ 2
    และปี 2552 เท่ากับร้อยละ 45 ร้อยละ1 ร้อยละ 23 และร้อยละ 1 สำหรับปี 2553
    เท่ากับร้อยละ 44 ร้อยละ1 ร้อยละ 21 และร้อยละ 1 ตามลำดับ

-   ส่วนต่างดอกเบี้ยสุทธิ ซึ่งเกิดจากความแตกต่างระหว่างอัตราของดอกเบี้ย
    (รวมค่าธรรมเนียมในการใช้วงเงิน)
    ที่คิดจากสินทรัพย์ที่ก่อให้เกิดรายได้ดอกเบี้ยโดยเฉลี่ยและอัตราที่จ่ายสำหรับหนี้สินที่ก่อให้เกิดดอกเบี้ยโดยเฉลี่ย
    ดังนั้น บริษัทมีส่วนต่างดอกเบี้ยสุทธิ (Net Interest Margin) ใน ปี 2551 ปี 2552
    และปี 2553 อยู่ที่ ร้อยละ 13.7 ร้อยละ 13.7 และร้อยละ 13.2 ตามลำดับ

-   อัตราผลตอบแทนจากดอกเบี้ยรับ (รวมค่าธรรมเนียมในการใช้วงเงิน)
    ในส่วนของสินทรัพย์ที่ก่อให้เกิดรายได้ด้านดอกเบี้ย สำหรับปี 2551 อยู่ที่ร้อยละ 18.3 ปี
    2552 ร้อยละ 18.5 และ ปี 2553 ร้อยละ 18.0

-   ต้นทุนทางการเงินของบริษัทโดยเฉลี่ยใน ปี 2551 และปี 2552 อยู่ที่ร้อยละ 4.57
    และร้อยละ 4.80 ตามลำดับ โดยในปี 2553 มีค่าเท่ากับร้อยละ 4.81

ค่าใช้จ่าย

-   ค่าใช้จ่ายรวมสำหรับปี 2551 และปี 2552 มีจำนวน 11,033 ล้านบาท และ12,999
    ล้านบาท สำหรับปี 2553 ลดลงจากปีก่อนหน้าร้อยละ 10
    เป็นผลมาจากการที่บริษัทได้ตั้งค่าเผื่อหนี้สงสัยจะสูญเพิ่มขึ้นในปี 2552 แล้ว
    รวมถึงการที่พอร์ตลูกหนี้ใหม่มีคุณภาพดีขึ้นและด้วยปริมาณพอร์ตที่เพิ่มขึ้นไม่มาก
    ดังนั้นจำนวนหนี้สูญและหนี้สงสัยจะสูญจึงมีมูลค่าลดลงค่อนข้างมากในปีนี้

  ------------------------- --------- -------- -------- -------------------- ------- ------- -----------
  (หน่วย : ล้านบาท)           ค่าใช้จ่าย                     ร้อยละของค่าใช้จ่ายรวม                   อัตราเติบโต

                            2551      2552     2553     2551                 2552    2553    YOY (52/53)

  ค่าใช้จ่ายรวม                11,033    12,999   11,752   100%                 100%    100%    (10%)

  ค่าใช้จ่ายในการขายและบริหาร   5,895     5,360    5,734    53%                  41%     49%     7%

  ค่าใช้จ่ายด้านบุคลากร          910       872      890      8%                   7%      8%      2%

  ค่าใช้จ่ายด้านการตลาด         1,526     938      1,251    14%                  7%      11%     33%

  ค่าธรรมเนียมและค่าที่ปรึกษา     2,170     2,228    2,243    20%                  17%     19%     1%

  ค่าใช้จ่ายอื่นๆ                1,289     1,322    1,350    12%                  10%     11%     2%

  หนี้สูญและหนี้สงสัยจะสูญ         3,288     5,604    4,073    30%                  43%     35%     (27%)

  หนี้สูญ                      3,088     4,300    4,052    28%                  33%     34%     (6%)

  หนี้สงสัยจะสูญ                200       1,303    21       2%                   10%     0%      (98%)

  ค่าใช้จ่ายทางการเงิน          1,850     2,036    1,944    17%                  16%     17%     (4%)
  ------------------------- --------- -------- -------- -------------------- ------- ------- -----------

-   ค่าใช้จ่ายในการขายและบริหารสำหรับปี 2553 เท่ากับ 5,734 ล้านบาท
    คิดเป็นเพิ่มขึ้นร้อยละ 7 จากปี 2552 ที่มีจำนวน 5,360 ล้านบาท
    โดยมีอัตราส่วนค่าใช้จ่ายต่อรายได้เพิ่มขึ้นจากร้อยละ 43 ในปี 2552 เป็นร้อยละ 47 ในปี
    2553 จากการเริ่มเพิ่มกิจกรรมทางการตลาดในช่วงท้ายของปี

-   ณ วันที่ 31 ธันวาคม 2553 มีบุคลากรทั้งสิ้น 1,110 คน เพิ่มขึ้นจากปี 2552 ที่จำนวน
    1,107 คน และปี 2551 ที่จำนวน 1,068 คน ทั้งนี้ในปี 2553
    บริษัทมีค่าใช้จ่ายด้านบุคลากรเพิ่มขึ้นจากปีก่อนหน้าที่ร้อยละ 2 หรือมีจำนวน 890 ล้านบาท

-   ค่าใช้จ่ายด้านการตลาดใน ปี 2551 ปี 2552 และปี 2553 เท่ากับ 1,526 ล้านบาท 938
    ล้านบาท และ1,251 ล้านบาท ตามลำดับ
    โดยอัตราการเติบโตของค่าใช้จ่ายด้านการตลาดในปี 2553 เพิ่มขึ้นร้อยละ 33 จากปี 2552
    เนื่องจากบริษัทเพิ่มกิจกรรมทางการตลาดในช่วงท้ายของปี
    เพื่อกระตุ้นการใช้จ่ายผ่านบัตรให้เพิ่มมากขึ้น

-   ค่าธรรมเนียมและที่ปรึกษา (รวมค่าธรรมเนียม Interchange ค่าที่ปรึกษาด้านกฎหมาย
    ค่าธรรมเนียมที่จ่ายให้ธนาคาร และค่าธรรมเนียมที่จ่ายให้แก่บริษัท Outsource) ในปี 2553
    ค่าธรรมเนียมและค่าที่ปรึกษามีอัตราเพิ่มขึ้นเพียงร้อยละ 1 จากปี 2552
    โดยค่าธรรมเนียมและที่ปรึกษานั้นประกอบด้วย ค่าธรรมเนียม Interchange
    ที่เพิ่มขึ้นตามการขยายตัวของปริมาณการใช้จ่ายผ่านบัตร
    และค่าธรรมเนียมที่บริษัทจ่ายให้แก่บริษัท Outsource ตามจำนวน transaction ได้แก่
    งานด้านหาสมาชิกใหม่ งานด้านตรวจสอบและป้อนข้อมูลลูกค้า
    งานด้านการประมวลผลข้อมูลโดยบริษัทคู่สัญญาต่างประเทศ งานด้านการติดตามหนี้ เป็นต้น
    โดย ณ สิ้น ปี 2551 ปี 2552 และปี 2553 บริษัทมีค่าธรรมเนียมและค่าที่ปรึกษาเป็นจำนวน
    2,170 ล้านบาท 2,228 และ 2,243 ล้านบาท ตามลำดับ

หนี้สูญและหนี้สงสัยจะสูญ

-   สำหรับหนี้สูญและหนี้สงสัยจะสูญรวม ปี 2551 ปี 2552 และปี 2553 มีค่าเท่ากับ 3,288
    ล้านบาท 5,604 ล้านบาท และ4,073 ล้านบาท ตามลำดับ แยกเป็นหนี้สูญใน ปี 2551 ปี
    2552 และปี 2553 จำนวน 3,088 ล้านบาท 4,300 ล้านบาท และ4,052 ล้านบาท
    และหนี้สงสัยจะสูญ จำนวน 200 ล้านบาท 1,303 ล้านบาท และ21 ล้านบาทตามลำดับ

-   บริษัทมีเกณฑ์การตั้งสำรองตามแนวนโยบายทางบัญชีที่เหมาะสมสำหรับแต่ละธุรกิจ
    ในภาพรวมของการดำเนินงาน
    บริษัทยังได้ตั้งสำรองเพิ่มสำหรับปัจจัยที่อาจมีผลกระทบต่อความสามารถในการชำระหนี้ของกลุ่มลูกหนี้
    โดยอ้างอิงจากแนวทางของธนาคารแห่งประเทศไทยตั้งแต่ไตรมาสสุดท้ายของปี 2550
    ที่ผ่านมา ทั้งนี้บริษัทมีการปรับปรุงเกณฑ์การตั้งสำรองลูกหนี้อย่างสม่ำเสมอ โดยในปี 2552
    มีนโยบายการเปลี่ยนแปลงประมาณการของการตั้งค่าเผื่อหนี้สงสัยจะสูญสำหรับลูกหนี้ของบริษัท
    เพื่อเตรียมความพร้อมของบริษัทอีกครั้งหนึ่ง และในปี 2553
    มีรายละเอียดของเกณฑ์การตั้งค่าเผื่อหนี้สงสัยจะสูญ ดังนี้

+-----------+------------+------------+----------+-------------------+
| กา        |            |            |          |                   |
| รตั้งค่าเผื่อห |            |            |          |                   |
| นี้สงสัยจะสูญ |            |            |          |                   |
+-----------+------------+------------+----------+-------------------+
| อายุลูกหนี้   |   บัตรเครดิต | ธน         | ส        | สินเชื่อเจ้าของกิจการ  |
|           |            | วัฏบัตรเครดิต | ินเชื่อบุคคล |                   |
+-----------+------------+------------+----------+-------------------+
| 0-89 วัน   | อัตราร้อยละก |            |          | เกณ               |
|           | ารสูญเสียสุทธิ |            |          | ฑ์ตั้งสำรองอัตราร้อยละ |
| (น้อยกว่า   | (Loss rate |            |          | 1 (General        |
| 90 วัน)    | net of     |            |          | Reserved) +       |
|           | recovery)  |            |          | ข้อมูลแ             |
|           | +          |            |          | นวโน้มสภาวะเศรษฐกิจ |
|           |            |            |          | (Economic         |
|           | ข้อมูลแนว    |            |          | Factors)          |
|           | โน้มสภาวะเศ |            |          |                   |
|           | รษฐกิจ+ปัจจัย |            |          |                   |
|           | ทางเศรษฐกิจ |            |          |                   |
|           | (Economic  |            |          |                   |
|           | Factors)   |            |          |                   |
+-----------+------------+------------+----------+-------------------+
| 90 วันขึ้นไป | ตั้งสำร      |            |          |                   |
|           | องเต็มจำนวน |            |          |                   |
+-----------+------------+------------+----------+-------------------+

-   ลูกหนี้อายุน้อยกว่า 90 วันขึ้นไปของลูกหนี้บัตรเครดิต ธนวัฏบัตรเครดิตและสินเชื่อบุคคล
    จะตั้งค่าเผื่อหนี้สงสัยจะสูญโดยการใช้อัตราร้อยละการสูญเสียสุทธิ (Loss rate net of
    recovery) โดยคาดว่าอัตราการสูญเสียที่ใช้สามารถอธิบายความเสี่ยงของการให้สินเชื่อได้
    ประกอบกับได้มีการปรับปรุงประสบการณ์ผลขาดทุนในอดีตด้วยข้อมูลแนวโน้มสภาวะเศรษฐกิจที่อาจมีผลกระทบต่อความสามารถในการชำระหนี้ของกลุ่มลูกหนี้
    รวมทั้งเพิ่มปัจจัยทางเศรษฐกิจ (Economic Factors)
    เพื่อรองรับความเสี่ยงที่อาจจะเกิดขึ้นจากภาวะเศรษฐกิจผันผวนในอนาคต
    และบริษัทตั้งสำรองเต็มจำนวนสำหรับลูกหนี้ที่ผิดนัดชำระเป็นระยะเวลา 90 วันขึ้นไป

-   สำหรับสินเชื่อเจ้าของกิจการ
    จะตั้งค่าเผื่อหนี้สงสัยจะสูญสำหรับลูกหนี้ที่มีอายุหนี้เป็นระยะเวลาน้อยกว่า 90 วัน
    โดยใช้เกณฑ์ตั้งสำรองอัตราร้อยละ 1
    ปรับปรุงด้วยข้อมูลแนวโน้มสภาวะเศรษฐกิจที่อาจมีผลกระทบต่อความสามารถในการชำระหนี้ของกลุ่มลูกหนี้
    และบริษัทตั้งสำรองเต็มจำนวนสำหรับลูกหนี้ที่ผิดนัดชำระเป็นระยะเวลา 90 วันขึ้นไป

-   บริษัทมีการตัดหนี้สูญเมื่อบริษัทพิจารณาว่าจะเรียกเก็บหนี้ดังกล่าวไม่ได้

ค่าใช้จ่ายทางการเงิน

-   ค่าใช้จ่ายทางการเงินสำหรับปี 2551 และปี 2552 มีจำนวน 1,850 ล้านบาท และ 2,036
    ล้านบาท คิดเป็นร้อยละ 15 และร้อยละ 16 ของรายได้รวมตามลำดับ โดยมีฐานเงินกู้ยืม ณ
    สิ้นปี 2551 และปี 2552 อยู่ที่ 43,338 ล้านบาท และ41,494 ล้านบาท ตามลำดับ
    ตามการเพิ่มขึ้นของมูลค่าพอร์ตลูกหนี้รวมทำให้มีความจำเป็นต้องจัดเตรียมเงินมารองรับการขยายตัวของลูกหนี้
    ทั้งนี้ในปี 2553 เนื่องจากพอร์ตลูกหนี้ไม่เติบโตมากนัก
    ส่งผลให้ค่าใช้จ่ายทางการเงินลดลงร้อยละ 4 จากปีก่อนหน้า โดยอยู่ที่ 1,944 ล้านบาท
    และมีฐานเงินกู้ยืมเป็นจำนวน 39,355 ล้านบาท

กำไรสุทธิ

  ----------------------- -------- ------- -------- ------- -------- ----------
  วิเคราะห์ผลดำเนินงาน       ปี2551*   สัดส่วน   ปี2552    สัดส่วน   ปี2553    สัดส่วน(%)
  (หน่วย:ล้านบาท)                    (%)              (%)              

  รายได้รวม                12,029   100%    12,354   100%    12,180   100%

  ค่าใช้จ่ายการบริหารงาน      5,895    49%     5,359    43%     5,734    47%

  ค่าใช้จ่ายทางการเงิน        1,850    15%     2,036    16%     1,944    16%

  หนี้สูญและหนี้สงสัยจะสูญ       3,288    27%     5,604    45%     4,073    33%

  กำไรก่อนภาษี              996      8%      (645)    -       428      4%

  ภาษี – รายได้ (ค่าใช้จ่าย)   (379)    -       250      2%      (204)    -

  กำไรสุทธิ                 617      5%      (395)    -       224      2%
  ----------------------- -------- ------- -------- ------- -------- ----------

*ปรับปรุงงบการเงิน

-   กำไรสุทธิสำหรับปี 2551 มีจำนวน 617 ล้านบาท (ปรับปรุงตามนโยบายการบัญชีใหม่) ปี
    2552 บริษัทมีขาดทุนสุทธิจำนวน 395 ล้านบาท และสำหรับปี 2553 มีกำไรสุทธิ 224
    ล้านบาท ทั้งนี้เนื่องมาจากบริษัทสามารถคงคุณภาพพอร์ตลูกหนี้ของบริษัทได้อย่างต่อเนื่อง
    ขณะที่มีรายได้หนี้สูญได้รับคืนเพิ่มขึ้นมาจากหนี้สูญที่ได้ตัดจ่ายไปในปีก่อนหน้า
    ประกอบกับความสามารถในการบริหารต้นทุนทางการเงินให้อยู่ในระดับที่เหมาะสม
    รวมถึงบริษัทได้บริหารจัดการหนี้สูญและหนี้สงสัยจะสูญ
    โดยตั้งสำรองตามแนวทางที่อ้างอิงจากประกาศของธนาคารแห่งประเทศไทย แล้วตั้งแต่ปี
    2552 จึงทำให้หนี้สูญและหนี้สงสัยจะสูญลดลงในปี 2553 และเป็นผลให้กำไรสุทธิของปี 2553
    เพิ่มขึ้นกว่าปีก่อน

11.3.3 การวิเคราะห์ฐานะการเงินของบริษัทสำหรับปี 2551 - 2553

สินทรัพย์รวม

-   สินทรัพย์รวมของบริษัท ปี 2551 และปี 2552 เท่ากับ 52,396 ล้านบาท และ49,828
    ล้านบาทตามลำดับ ส่วนสินทรัพย์รวม ณ วันที่ 31 ธันวาคม 2553 มีมูลค่ารวมทั้งสิ้นเท่ากับ
    48,541 ล้านบาท ลดลงร้อยละ 3 จาก ณ สิ้นปี 2552 สินทรัพย์หลักของบริษัทประกอบด้วย
    ยอดลูกหนี้ทั้งจากธุรกิจบัตรเครดิต ธนวัฏบัตรเครดิต สินเชื่อบุคคล และสินเชื่อเจ้าของกิจการ
    มียอดลูกหนี้สุทธิรวมทั้งสิ้น 44,775 ล้านบาท หรือร้อยละ 92 ของสินทรัพย์รวม
    และสินทรัพย์ที่ก่อให้เกิดรายได้ที่ไม่ใช่มาจากดอกเบี้ย ร้อยละ 8 เช่น
    สินทรัพย์ภาษีเงินได้รอตัดบัญชี ส่วนปรับปรุงสำนักงานเช่าและอุปกรณ์ เป็นต้น

    ลูกหนี้

-   ลูกหนี้ส่วนใหญ่เป็นลูกหนี้ที่มีอายุไม่เกิน 89 วัน สำหรับทุกธุรกิจไม่ว่าจะเป็นธุรกิจบัตรเครดิต
    ธนวัฏบัตรเครดิต สินเชื่อบุคคล และสินเชื่อเจ้าของกิจการ รวมคิดเป็นอัตราร้อยละ 96
    ของยอดลูกหนี้รวม ลูกหนี้สุทธิรวมเพิ่มขึ้นอยู่ที่ 44,775 ล้านบาท ณ วันที่ 31 ธันวาคม 2553
    จาก 44,007 ล้านบาท ณ สิ้นปี 2552 และจาก 48,661 ล้านบาท ณ สิ้นปี 2551
    โดยโครงสร้างของลูกหนี้ ณ สิ้นปี 2553 ประกอบด้วยลูกหนี้บัตรเครดิตสุทธิร้อยละ 70
    ลูกหนี้ธนวัฏบัตรเครดิตสุทธิร้อยละ 0.6 สินเชื่อบุคคล (KTC Cash) สุทธิ ร้อยละ 22
    และสินเชื่อเจ้าของกิจการ (KTC Million) สุทธิ ร้อยละ 0.2ของสินทรัพย์รวม
    ดังแสดงตัวเลขยอดลูกหนี้สุทธิของแต่ละธุรกิจตามตารางข้างล่าง

  ------------------------ ---------- -------------- ----------- ------------------ ----------
                                                                 หน่วย: ล้านบาท       

  ณ วันที่ 31 ธันวาคม 2553     บัตรเครดิต   ธนวัฏบัตรเครดิต   สินเชื่อบุคคล   สินเชื่อเจ้าของกิจการ   รวม

  ไม่เกิน 89 วัน              34,710     316            10,945      123                46,094

  90-179 วัน                547        4              295         8                  854

  > 180 วัน                 447        6              127         499                1,078

  รวม                      35,704     326            11,366      630                48,026

  หัก ค่าเผื่อหนี้สงสัยจะสูญ       1,952      19             769         511                3,251

  สุทธิ                      33,752     307            10,597      119                44,775

  อัตราการเติบโตของลูกหนี้สุทธิ   (1%)       (14%)          12%         (48%)              2%

                                                                                    

                                                                 หน่วย: ล้านบาท       

  ณ วันที่ 31 ธันวาคม 2552     บัตรเครดิต   ธนวัฏบัตรเครดิต   สินเชื่อบุคคล   สินเชื่อเจ้าของกิจการ   รวม

  ไม่เกิน 89 วัน              34,845     366            9,727       235                45,173

  90-179 วัน                802        6              438         17                 1,263

  > 180 วัน                 119        14             209         457                800

  รวม                      35,767     386            10,374      709                47,237

  หัก ค่าเผื่อหนี้สงสัยจะสูญ       (1,768)    (29)           (950)       (481)              3,229

  สุทธิ                      33,998     357            9,423       228                44,007

  อัตราการเติบโตของลูกหนี้สุทธิ   (3%)       (20%)          (24%)       (66%)              (3%)
  ------------------------ ---------- -------------- ----------- ------------------ ----------

หน่วย: ล้านบาท

  ------------------------ ---------- -------------- ----------- ------------------ ----------
  วันที่ 31 ธันวาคม 2551       บัตรเครดิต   ธนวัฏบัตรเครดิต   สินเชื่อบุคคล   สินเชื่อเจ้าของกิจการ   รวม

  ไม่เกิน 89 วัน              35,245     441            12,274      618                48,578

  90-179 วัน                369        9              560         61                 999

  > 180 วัน                 356        20             232         401                1,009

  รวม                      35,970     470            13,066      1,080              50,587

  หัก ค่าเผื่อหนี้สงสัยจะสูญ       (748)      (25)           (745)       (408)              (1,926)

  สุทธิ                      35,222     445            12,321      672                48,661

  อัตราการเติบโตของลูกหนี้สุทธิ   18%        (18%)          12%         (63%)              13%
  ------------------------ ---------- -------------- ----------- ------------------ ----------

-   ธุรกิจบัตรเครดิต:
    ยังคงเป็นธุรกิจหลักของบริษัทโดยลูกหนี้บัตรเครดิตสุทธิมีอัตราลดลงอยู่ที่ร้อยละ 1
    เมื่อเทียบกับปี 2552 ในขณะที่จำนวนบัตรเครดิตของบริษัทใน ปี 2553 เท่ากับ 1,725,789
    บัตร เพิ่มขึ้นเมื่อเทียบกับ ณ สิ้นปี 2552 มีจำนวนบัตรเท่ากับ 1,636,284 บัตร
    และมูลค่าการใช้จ่ายผ่านบัตรรวม (ไม่รวมการเบิกเงินสดล่วงหน้า) เพิ่มขึ้นร้อยละ 12
    เมื่อเทียบกับปีก่อน ทั้งนี้บริษัทให้ความสำคัญในเรื่องการดูแลคุณภาพหนี้ของพอร์ตบัตรเครดิต
    การคัดสรรเลือกรับสมาชิกบัตรใหม่ที่เข้มงวดมากขึ้น
    ประกอบกับการเพิ่มขึ้นของลูกหนี้ที่ชำระหนี้เต็มจำนวนเมื่อครบกำหนดระยะเวลา
    (transactors) ส่งผลให้ยอดรายได้ของปี 2553 ใกล้เคียงกับสิ้นปีที่ผ่านมา
    และบริษัทคำนึงถึงคุณภาพของลูกหนี้เป็นสำคัญ
    รวมถึงควบคุมค่าความเสี่ยงของโอกาสเกิดหนี้เสียได้ในระดับที่เหมาะสม

-   ธุรกิจสินเชื่อธนวัฏบัตรเครดิต: สินเชื่อธนวัฏบัตรเครดิตจะคล้ายคลึงกับเงินเบิกเกินบัญชี
    (O/D) บนบัตรเครดิต โดยบริษัทไม่มีนโยบายในการขยายพอร์ตตั้งแต่ปี 2539 เป็นต้นมา
    และให้บริการแก่ผู้ถือบัตรที่ยังคงมีบัญชีอยู่เท่านั้น ดังนั้น
    ลูกหนี้ธนวัฏบัตรเครดิตจึงได้ลดลงเหลือมูลค่า 307 ณ สิ้นปี 2553 เมื่อเทียบกับ จำนวน 357
    ล้านบาท และ 445 ล้านบาท ณ สิ้นปี 2552 และปี 2551 ตามลำดับ
    โดยบริษัทได้ส่งเสริมให้ผู้ใช้สินเชื่อดังกล่าวไปใช้ผลิตภัณฑ์ทางการเงินอื่น ๆ ของบริษัทแทน
    เช่น สินเชื่อบุคคล

-   ธุรกิจสินเชื่อบุคคล: ในปี 2553 มียอดหนี้สินเชื่อบุคคลสุทธิ อยู่ที่ 10,597 ล้านบาท
    เพิ่มขึ้นจาก 9,423 ล้านบาท ในสิ้นปี 2552 หรือคิดเป็นอัตราร้อยละ 12
    และมีจำนวนบัญชีทั้งสิ้น 529,983 บัญชี เพิ่มขึ้นจาก 492,416 บัญชี จาก ณ สิ้นปี 2552
    เนื่องมาจากบริษัทเน้นการขยายสินเชื่อไปยังกลุ่มลูกค้าที่มีคุณภาพมีรายได้ขั้นต่ำ 10,000
    บาทขึ้นไป โดยเฉพาะอย่างยิ่ง กลุ่มลูกค้าที่เป็นข้าราชการและพนักงานรัฐวิสาหกิจ
    ที่มีความเสี่ยงต่ำ เนื่องจากมีเงินเดือนประจำ
    และไม่ต้องเผชิญกับภาวะความเสี่ยงในการตกงาน
    ในช่วงไตรมาสสุดท้ายของปีบริษัทเล็งเห็นศักยภาพการเติบโตของเศรษฐกิจที่เริ่มต้นฟื้นตัวอย่างชัดเจน
    จึงเริ่มปรับกลยุทธ์ขยายตัวในสินเชื่อบุคคลในช่วงท้ายๆของปีให้สูงขึ้น

-   ธุรกิจสินเชื่อเจ้าของกิจการ: เนื่องจากบริษัทไม่มีนโยบายที่จะขยายฐานลูกหนี้ KTC Million
    นี้ตั้งแต่ปลายปี 2549 เป็นต้นมา ยอดลูกหนี้ KTC Million จึงลดลงเรื่อยมา สำหรับ ปี
    2553 เท่ากับ 119 ล้านบาท ลดลงจากสิ้นปีที่แล้วที่จำนวน 228 ล้านบาท

ทั้งนี้ลูกหนี้ในทั้ง 2 ธุรกิจหลัก คือ ธุรกิจบัตรเครดิต จะเน้นกลุ่มผู้มีรายได้เกินกว่า 15,000
บาทขึ้นไปตามเกณฑ์ของธนาคารแห่งประเทศไทย และในส่วนธุรกิจสินเชื่อบุคคล
เมื่อเศรษฐกิจเริ่มปรับตัวดีขึ้น จากในเดิมที่เน้นกลุ่มผู้มีรายได้ตั้งแต่ 15,000 บาท ขึ้นไป
ปรับเป็นกลุ่มผู้มีรายได้ตั้งแต่ 10,000 บาท ขึ้นไป เพื่อขยายฐานลูกค้าเพิ่มมากขึ้น

ส่วนปรับปรุงสำนักงานเช่าสุทธิ และคอมพิวเตอร์ซอฟท์แวร์สุทธิ

-   บริษัทได้มีการปรับปรุงพื้นที่สำนักงาน และขยายสาขา
    ตลอดจนการเพิ่มประสิทธิภาพของระบบงานด้วยระบบซอฟท์แวร์ที่พัฒนาอย่างต่อเนื่อง
    ทำให้มีมูลค่าส่วนปรับปรุงสำนักงานเช่าและอุปกรณ์สุทธิจากค่าเสื่อมราคาสะสม ณ สิ้น ปี 2551
    ปี 2552 และปี 2553 เท่ากับ 405 ล้านบาท 443 ล้านบาท และ 445 ล้านบาท ตามลำดับ
    และคอมพิวเตอร์ซอฟท์แวร์สุทธิ ณ สิ้นปี 2551 ปี 2552 และปี 2553 เท่ากับ 261 ล้านบาท
    276 ล้านบาท และ257 ล้านบาท ตามลำดับ

    11.3.4 การวิเคราะห์งบกระแสเงินสดของบริษัทสำหรับปี 2551 - 2553

    สภาพคล่องและแหล่งเงินทุน

-   การวิเคราะห์งบกระแสเงินสดของบริษัท สำหรับ ปี 2551 ปี 2552 และปี 2553
    บริษัทมียอดเงินสดและรายการเทียบเท่าเงินสดสุทธิเท่ากับ 747 ล้านบาท 3,059 ล้านบาท
    และ 778 ล้านบาท ตามลำดับ โดยกระแสเงินสดของบริษัทส่วนใหญ่จะใช้ไปในการดำเนินงาน
    ซึ่งจะเป็นการให้สินเชื่อธุรกิจบัตรเครดิต และธุรกิจสินเชื่อบุคคล
    อันเป็นแหล่งที่จะก่อให้เกิดรายได้แก่บริษัทเป็นหลัก
    ในขณะที่บริษัทมีกระแสเงินสดรับจากการจัดหาเงินจากการออกหุ้นกู้
    และเงินกู้ยืมจากสถาบันการเงินต่างๆ
    เพื่อนำมาใช้สนับสนุนรองรับการเติบโตของธุรกิจของบริษัท

-   ในด้านการบริหารสภาพคล่องนั้น
    บริษัทมีนโยบายในการดูแลสัดส่วนของเงินกู้ระยะสั้นและเงินกู้ระยะยาวให้สอดคล้องกับธุรกรรมทางการเงินและการให้สินเชื่อของบริษัท
    กล่าวคือ บริษัทดูแลกระแสเงินออกที่เกิดจากการใช้จ่ายของลูกค้า (Customer Purchase
    Rate) และเทียบกับกระแสเงินเข้าที่เกิดจากการชำระเงินของลูกค้า (Customer Payment
    Rate)
    ซึ่งกระแสเงินออกโดยรวมมักจะมากกว่ากระแสเงินเข้าเนื่องจากลูกค้าไม่ได้ชำระเงินเต็มจำนวนที่ใช้ในแต่ละงวด
    และในส่วนต่างที่เกิดขึ้นนี้บริษัทจะต้องมีการจัดหาเงินทุนเพื่อให้เกิดความสมดุลในกระแสเงินเข้าและออกโดยไม่ส่งผลกระทบต่อสภาพคล่องของบริษัท
    โครงสร้างการจัดหาเงินทุนสำหรับปี 2553
    มีสัดส่วนของเงินกู้ยืมระยะสั้นต่อเงินกู้ยืมระยะยาวเท่ากับร้อยละ 39 ต่อ ร้อยละ 61
    เปลี่ยนแปลงจากสิ้นปี 2552 ที่เคยมีสัดส่วนที่ร้อยละ 27 ต่อ ร้อยละ 73
    ทั้งนี้บริษัทคำนึงถึงความสำคัญในการดำรงสภาพคล่องทางการเงินจึงมีการวางแผนเงินกู้ยืมทั้งระยะสั้นและระยะยาวให้มีความเหลื่อมล้ำของเวลาโดยจัดวางตารางเวลาวันครบกำหนดของเงินกู้ยืมให้เหมาะสมกับการจัดหาเงินเพื่อชำระคืน
    (Refinance)

-   บริษัทจัดหาเงินทุนจาก 2 แหล่ง ได้แก่ ส่วนของผู้ถือหุ้นและหนี้สิน โดย ณ วันที่ 31 ธันวาคม
    2553 บริษัทมีส่วนของผู้ถือหุ้นทั้งหมด 6,539 ล้านบาท และมีหนี้สินทั้งหมด 42,002 ล้านบาท
    โดยมีสัดส่วนของหนี้สินต่อส่วนของผู้ถือหุ้น เท่ากับ 6.42 และมีเงินกู้ยืมจากแหล่งต่าง ๆ ทั้งสิ้น
    39,355 ล้านบาท โดยมาจากสถาบันการเงินอื่น ๆ จำนวน 15,155 ล้านบาท
    และการออกหุ้นกู้ 24,200 ล้านบาท ทั้งนี้บริษัทไม่มีเงินกู้ยืมจากสถาบันการเงินที่เกี่ยวข้อง
    (KTB) ซึ่งอัตราดอกเบี้ยของเงินกู้จากสถาบันการเงินต่างๆ นั้น
    จะเป็นไปตามภาวะการเปลี่ยนแปลงของตลาดเงิน จะเห็นได้ว่า
    บริษัทมีสภาพคล่องมากเพียงพอในการดำเนินธุรกิจในปัจจุบันและการขยายธุรกิจต่อไปในอนาคต

    หนี้สิน

-   ยอดรวมหนี้สิน ณ สิ้น ปี 2551 ปี 2552 และปี 2553 เท่ากับ 45,735 ล้านบาท 43,561
    ล้านบาท และ 42,002 ล้านบาท ตามลำดับ ซึ่งในปี 2553 หนี้สินรวมมีอัตราลดลงร้อยละ 4
    จากปีที่ผ่านมา ซึ่งประกอบไปด้วย เงินกู้ยืม ดอกเบี้ยค้างจ่าย และหนี้สินอื่น

-   เงินกู้ยืม ณ 31 ธันวาคม 2553 เท่ากับ 39,355 ล้านบาท คิดเป็นร้อยละ 81
    ของสินทรัพย์รวม โดยมาจาก สถาบันการเงินอื่นๆ 15,155 ล้านบาท
    และการออกตราสารหนี้ระยะยาว 24,200 ล้านบาท
    โดยมีวัตถุประสงค์เพื่อคงสภาพคล่องทางการเงินให้เพียงพอต่อการดำเนินงานของบริษัทและเพื่อให้มีต้นทุนของเงินทุนที่เหมาะสมกับบริษัทตามภาวะตลาดเงิน

สำหรับเงินกู้ยืมจำนวน 39,355 ล้านบาท ดังกล่าวข้างต้น ประกอบด้วย เงินกู้ยืมระยะสั้น 5,870
ล้านบาท เงินกู้ยืมระยะยาวที่ถึงกำหนดชำระในหนึ่งปี 4,784 ล้านบาท
(กำหนดชำระคืนเงินกู้ยืมสกุลเงินบาท เดือนพฤษภาคม เดือนสิงหาคม เดือนพฤศจิกายน 2554
จำนวน 4,667 ล้านบาท ทั้งนี้มีส่วนของเงินกู้ยืมสกุลเยนที่ต้องชำระอีกจำนวน 117 ล้านบาท)
หุ้นกู้ระยะยาวที่ถึงกำหนดชำระในหนึ่งปี 4,680 ล้านบาท (บริษัทมีกำหนดชำระคืนใน เดือนมีนาคม
2554 จำนวน 4,000 ล้านบาท และเดือนพฤษภาคม 2554 จำนวน 680 ล้านบาท)
เงินกู้ยืมระยะยาว 4,500 ล้านบาท และหุ้นกู้ระยะยาว 19,520 ล้านบาท
บริษัทคำนึงถึงความสำคัญในการวางแผนเงินกู้ยืมทั้งระยะสั้นและระยะยาว
โดยจัดตารางเวลาวันครบกำหนดของเงินกู้ยืมให้เหมาะสมกับการจัดหาเงินเพื่อชำระคืน
(Refinance) บริษัทคาดการณ์ว่าจะมีกระแสเงินสดเพื่อมาชำระคืนหนี้ จากการออกหุ้นกู้
จากสถาบันการเงินต่าง ๆ และ บริษัทยังได้รับการสนับสนุนวงเงินสินเชื่อจำนวน 18,000 ล้านบาท
และมีวงเงินเบิกเกินบัญชี (Overdraft) อีกจำนวน 30 ล้านบาท จากผู้ถือหุ้นใหญ่
คือธนาคารกรุงไทย ที่ถือหุ้นในบริษัทร้อยละ 49.45 ณ 31 ธันวาคม 2553
บริษัทมีวงเงินคงเหลือกับสถาบันการเงินต่าง ๆ จำนวน 21,900 ล้านบาท

  ทั้งนี้ปี 2553 บริษัทได้ออกเสนอขายหุ้นกู้ในวงจำกัด ดังนี้ เดือนเมษายน จำนวน 1,000
  ล้านบาท อายุ 3 ปี อัตราดอกเบี้ยร้อยละ 4.80 ต่อปี และเดือนพฤษภาคม จำนวน 1,000
  ล้านบาท อายุ 3 ปี อัตราดอกเบี้ยร้อยละ 4.70 ต่อปี

ส่วนของผู้ถือหุ้น

-   ส่วนของผู้ถือหุ้น ณ สิ้นปี 2553 เท่ากับ 6,539 ล้านบาท ส่วน ณ สิ้นปี 2552 มีมูลค่าเท่ากับ
    6,266 ล้านบาท คิดเป็นอัตราลดลงร้อยละ 4
    เป็นผลมาจากกำไรสะสมที่ยังไม่จัดสรรที่เพิ่มขึ้นอยู่ที่ 1,848 ล้านบาท จากปี 2552 อยู่ที่
    1,635 ล้านบาท

การวิเคราะห์อัตราส่วนทางการเงิน

-   บริษัทมีหนี้สินต่อส่วนของผู้ถือหุ้น (D/E) ลดลงจากปี 2551 และปี 2552 ที่เท่ากับ 6.87 เท่า
    และ 6.95 เท่าตามลำดับ โดย ณ สิ้นปี 2553 บริษัทมี D/E เท่ากับ 6.42 เท่า
    ซึ่งยังคงต่ำกว่าภาระผูกพันที่กำหนดไว้ในหนังสือชี้ชวนของการออกตราสารหนี้ที่ต้องดำรงอัตราส่วนหนี้สินต่อส่วนของผู้ถือหุ้น
    (D/E Ratio) ให้ไม่เกิน 10 เท่า

-   อัตราส่วนหนี้สูญต่อสินเชื่อรวม ลดลงจากร้อยละ 9.1 ในปี 2552 เป็นร้อยละ 8.4 ในปี
    2553 โดยเป็นผลจากการตัดหนี้สูญเร็วขึ้น

-   อัตรากำไรขั้นต้น และอัตรากำไรสุทธิ เท่ากับร้อยละ 79.7 และร้อยละ 2.0 ตามลำดับ
    โดยมีอัตราผลตอบแทนจากสินทรัพย์ (ROA) และอัตราผลตอบแทนจากส่วนของผู้ถือหุ้น (ROE)
    เท่ากับร้อยละ 0.5 และ 3.5 ตามลำดับ

11.4 การวิเคราะห์ผลการดำเนินงานสำหรับแต่ละธุรกิจปี 2551 - 2553

เพื่อให้สามารถเปรียบเทียบความสามารถในการหารายได้จากแต่ละประเภทธุรกิจของบริษัทให้ชัดเจนขึ้น
บริษัทจึงนำผลการดำเนินงานของแต่ละธุรกิจสำหรับปีสิ้นสุดวันที่ 31 ธันวาคม 2551-2553
มาเปรียบเทียบกันโดยสามารถแบ่งประเภทของรายได้ดังนี้

+--------------------+--------+-----+-------+-------+-------+-------+
| รายได้แยกตามกลุ่มธุรกิจ | สำหร   |     | สำหรับ |       | สำหรับ |       |
|                    | ับปีสิ้นสุด |     | ปีสิ้นสุด |       | ปีสิ้นสุด |       |
|                    |        |     |       |       |       |       |
|                    | วันที่ 31 |     | วันที่   |       | วันที่   |       |
|                    | ธันวาคม |     | 31    |       | 31    |       |
|                    | 2551   |     | ธ     |       | ธ     |       |
|                    |        |     | ันวาคม |       | ันวาคม |       |
|                    |        |     | 2552  |       | 2553  |       |
+--------------------+--------+-----+-------+-------+-------+-------+
|                    | ล้านบาท | ร้อ  | ล     | ร้อยละ | ล     | ร้อยละ |
|                    |        | ยละ | ้านบาท |       | ้านบาท |       |
+--------------------+--------+-----+-------+-------+-------+-------+
| 1.                 | 7,     | 6   | 8,3   | 67.9  | 8,2   | 67.6  |
| รา                 | 945.87 | 6.1 | 94.57 |       | 33.92 |       |
| ยได้จากธุรกิจบัตรเครดิต |        |     |       |       |       |       |
+--------------------+--------+-----+-------+-------+-------+-------+
| 2.                 | 3,     | 2   | 3,0   | 25.0  | 2,7   | 22.5  |
| ราย                | 203.69 | 6.6 | 86.84 |       | 36.99 |       |
| ได้จากธุรกิจสินเชื่อบุคคล |        |     |       |       |       |       |
+--------------------+--------+-----+-------+-------+-------+-------+
| 3. รายได้อื่นๆ        | 879.54 | 7.3 | 8     | 7.1   | 1,2   | 9.9   |
|                    |        |     | 72.73 |       | 09.09 |       |
+--------------------+--------+-----+-------+-------+-------+-------+
| -                  | 272.19 | 2.3 | 1     | 1.1   | 92.43 | 0.8   |
| รายได้จากธุร         |        |     | 41.54 |       |       |       |
| กิจสินเชื่อเจ้าของกิจการ |        |     |       |       |       |       |
+--------------------+--------+-----+-------+-------+-------+-------+
| -                  | 0.00   | 0.0 | 3.85  | 0.0   | 38.17 | 0.3   |
| ร                  |        |     |       |       |       |       |
| ายได้จากการบริหารงาน |        |     |       |       |       |       |
+--------------------+--------+-----+-------+-------+-------+-------+
| - รายได้อื่นๆ⁽¹⁾      | 607.35 | 5.0 | 7     | 6.0   | 1,0   | 8.8   |
|                    |        |     | 27.34 |       | 78.49 |       |
+--------------------+--------+-----+-------+-------+-------+-------+
| รวม                | 12,    | 10  | 12,3  | 100.0 | 12,1  | 100.0 |
|                    | 029.09 | 0.0 | 54.14 |       | 80.00 |       |
+--------------------+--------+-----+-------+-------+-------+-------+

⁽ ¹⁾ รายได้อื่นๆ ได้แก่ รายได้จากหนี้สูญได้รับคืน รายได้ค่าธรรมเนียมอื่นๆ
และกำไรจากอัตราแลกเปลี่ยน

โครงสร้างรายได้ที่แยกตามลักษณะของแต่ละธุรกิจนี้ มีการเปลี่ยนแปลงอย่างชัดเจนนับตั้งแต่ปี 2546
เมื่อบริษัทเริ่มขยายสายของผลิตภัณฑ์ในการดำเนินธุรกิจมากขึ้น
ซึ่งบริษัทมีโครงสร้างรายได้ถึงร้อยละ 93 ในธุรกิจบัตรเครดิต
โดยกระจายจากธุรกิจบัตรเครดิตไปสู่ธุรกิจสินเชื่อบุคคลในปี 2546
และธุรกิจสินเชื่อเจ้าของกิจการในปี 2547 ซึ่งธุรกิจดังกล่าวได้รับการตอบรับเป็นอย่างดีจากลูกค้า
ทั้งนี้ตั้งแต่ภาวะเศรษฐกิจในช่วงปี 2550 ชะลอตัวเป็นต้นมา KTC
จึงไม่ดำเนินการขยายสินเชื่อเจ้าของกิจการอีกต่อไป
บริษัทมีโครงสร้างรายได้ในกลุ่มธุรกิจบัตรเครดิต สินเชื่อบุคคล
และสินเชื่อเจ้าของกิจการเป็นร้อยละ 68 ร้อยละ 23 และร้อยละ 1 ของรายได้รวม ตามลำดับ

-   ธุรกิจบัตรเครดิต

+------------------+-------+-------+-------+-------+-------+-------+
| ร                | สำหรับ |       | สำหรับ |       | สำหรับ |       |
| ายได้ธุรกิจบัตรเครดิต | ปีสิ้นสุด |       | ปีสิ้นสุด |       | ปีสิ้นสุด |       |
|                  |       |       |       |       |       |       |
|                  | วันที่   |       | วันที่   |       | วันที่   |       |
|                  | 31    |       | 31    |       | 31    |       |
|                  | ธ     |       | ธ     |       | ธ     |       |
|                  | ันวาคม |       | ันวาคม |       | ันวาคม |       |
|                  | 2551  |       | 2552  |       | 2553  |       |
+------------------+-------+-------+-------+-------+-------+-------+
|                  | ล     | ร้อยละ | ล     | ร้อยละ | ล     | ร้อยละ |
|                  | ้านบาท |       | ้านบาท |       | ้านบาท |       |
+------------------+-------+-------+-------+-------+-------+-------+
| 1. รายได้ดอกเบี้ย   | 5,1   | 65.4  | 5,5   | 66.5  | 5,3   | 65.1  |
|                  | 94.79 |       | 81.45 |       | 59.33 |       |
+------------------+-------+-------+-------+-------+-------+-------+
| - จากบัตรเครดิต    | 5,1   | 64.3  | 5,5   | 65.7  | 5,3   | 64.4  |
| ⁽¹⁾              | 11.10 |       | 14.55 |       | 01.89 |       |
+------------------+-------+-------+-------+-------+-------+-------+
| -                | 83.69 | 1.1   | 66.89 | 0.8   | 57.44 | 0.7   |
| จากธนวัฏบัตรเครดิต  |       |       |       |       |       |       |
+------------------+-------+-------+-------+-------+-------+-------+
| 2.               | 2,7   | 34.6  | 2,8   | 33.5  | 2,8   | 34.9  |
| รายได้ค่าธรรมเนียม  | 51.08 |       | 13.12 |       | 74.58 |       |
+------------------+-------+-------+-------+-------+-------+-------+
| -                | 2,1   | 26.6  | 2,1   | 25.7  | 2,2   | 26.9  |
| จ                | 15.69 |       | 54.39 |       | 13.96 |       |
| ากด้านออกบัตรเครดิต |       |       |       |       |       |       |
+------------------+-------+-------+-------+-------+-------+-------+
| -                | 6     | 7.9   | 6     | 7.8   | 6     | 8.0   |
| จากด้า            | 30.07 |       | 53.90 |       | 56.40 |       |
| นร้านค้ารับบัตรเครดิต |       |       |       |       |       |       |
+------------------+-------+-------+-------+-------+-------+-------+
| -                | 5.32  | 0.1   | 4.83  | 0.1   | 4.22  | 0.0   |
| จา               |       |       |       |       |       |       |
| กด้านธนวัฏบัตรเครดิต |       |       |       |       |       |       |
+------------------+-------+-------+-------+-------+-------+-------+
| รวม              | 7,9   | 100.0 | 8,3   | 100.0 | 8,2   | 100.0 |
|                  | 45.87 |       | 94.57 |       | 33.91 |       |
+------------------+-------+-------+-------+-------+-------+-------+

  ⁽¹⁾ รายได้ดอกเบี้ยของธุรกิจบัตรเครดิตรวมรายได้ค่าธรรมเนียมการใช้วงเงิน

รายได้จากธุรกิจบัตรเครดิตมาจาก 2 ส่วนหลักคือ รายได้ดอกเบี้ยและรายได้ค่าธรรมเนียม
ซึ่งคิดตามสัดส่วนรายได้จากดอกเบี้ยและค่าธรรมเนียมสำหรับปีสิ้นสุดวันที่ 31 ธันวาคม 2553
แสดงตัวเลขประมาณร้อยละ 65 ต่อ 35
โดยดอกเบี้ยรับนั้นแยกเป็นรายได้ดอกเบี้ยรับจากบัตรเครดิตและธนวัฏบัตรเครดิต
ซึ่งตามโครงสร้างรายได้ดอกเบี้ยนั้นจะเพิ่มรายได้ดอกเบี้ยในส่วนของบัตรเครดิตให้มากขึ้น
และจะลดสัดส่วนของรายได้ดอกเบี้ยจากธนวัฏบัตรเครดิตลงตามนโยบายของบริษัทที่จะไม่ขยายการให้บริการธนวัฎบัตรเครดิตจึงทำให้จำนวนผู้ถือบัตรลดลง

1.  รายได้จากดอกเบี้ยบัตรเครดิต

บริษัทได้ให้ความสำคัญในการขยายตลาดทั้งในเขตกรุงเทพและภูมิภาค
รวมถึงการเปิดช่องทางการให้ครอบคลุมทั่วประเทศ ผ่านช่องทางBusiness Partner
Relations เป็นต้น อีกทั้งการเข้าถึงกลุ่มที่มีแนวโน้มว่าอาจจะเป็นลูกค้าที่มีศักยภาพในอนาคต
นอกจากนี้ยังให้ความสำคัญทางด้านการเพิ่มปริมาณการใช้จ่ายผ่านบัตรอีกด้านหนึ่งด้วย
โดยปรับกลยุทธ์ทางการตลาดของบัตรเครดิตให้มีความยืดหยุ่นสอดคล้องกับความต้องการของสมาชิกบัตรและให้ความสำคัญในการทำตลาดที่เน้นให้มีการปรับเปลี่ยนพฤติกรรมในการชำระค่าสินค้าและบริการโดยการใช้จ่ายผ่านบัตรแทนเงินสด
โดยเฉพาะในหมวดสินค้าเพื่อการอุปโภคบริโภค มีผลให้ ณ วันที่ 31 ธันวาคม 2553
บริษัทมีจำนวนบัตรทั้งสิ้น 1,725,789 บัตร เพิ่มขึ้นร้อยละ 5 จากสิ้นปี 2552
ซึ่งบริษัทมีจำนวนบัตรทั้งสิ้น 1,636,284 บัตร และมีการใช้จ่ายผ่านบัตรเครดิตรวมสำหรับปี 2553
เป็นจำนวน 106,351 ล้านบาท หรือคิดเป็นอัตราการเติบโตร้อยละ 9 จากปีก่อน

+---------------------+---------------+---------------+---------------+
|                     | สำหรับปีสิ้นสุด    | สำหรับปีสิ้นสุด    | สำหรับปีสิ้นสุด    |
|                     |               |               |               |
|                     | วันที่ 31 ธันวาคม | วันที่ 31 ธันวาคม | วันที่ 31 ธันวาคม |
|                     | 2551          | 2552          | 2553          |
+---------------------+---------------+---------------+---------------+
| จำนวนบัตรเครดิต       | 1,645,878     | 1,636,284     | 1,725,789     |
+---------------------+---------------+---------------+---------------+
| อัตราการขยายตัว (%    | 12.2%         | (0.6%)        | 5.5%          |
| ต่อปี)                |               |               |               |
+---------------------+---------------+---------------+---------------+
| ลูกหนี้บัตรเครดิตสุทธิ     | 35,222        | 33,998        | 33,752        |
| (ล้านบาท)            |               |               |               |
+---------------------+---------------+---------------+---------------+
| อัตราการเติบโต (%     | 18.1%         | (3.5%)        | (0.7%)        |
| ต่อปี)                |               |               |               |
+---------------------+---------------+---------------+---------------+
| การใช้จ              | 94,536        | 97,713        | 106,351       |
| ่ายผ่านบัตรเครดิตรวม⁽¹⁾ |               |               |               |
| (ล้านบาท)            |               |               |               |
+---------------------+---------------+---------------+---------------+
| อัตราการเติบโต (%     | 17.6%         | 3.4%          | 8.8%          |
| ต่อปี)                |               |               |               |
+---------------------+---------------+---------------+---------------+

(1) การใช้จ่ายผ่านบัตรเครดิตชำระค่าสินค้าและบริการ รวมการเบิกเงินสดล่วงหน้า

2.  รายได้ดอกเบี้ยจากด้านธนวัฏบัตรเครดิต

+----------------------+--------------+--------------+---------------+
|                      | ส            | ส            | สำหรับปีสิ้นสุดวันที่ |
|                      | ำหรับปีสิ้นสุดวันที่ | ำหรับปีสิ้นสุดวันที่ |               |
|                      |              |              | 31 ธันวาคม     |
|                      | 31 ธันวาคม    | 31 ธันวาคม    | 2553          |
|                      | 2551         | 2552         |               |
+----------------------+--------------+--------------+---------------+
| จำนวนผู้ถือบัตรที่มีวง      | 16,577       | 13,823       | 12,257        |
| เงินสินเชื่อธนวัฏบัตรเครดิต |              |              |               |
+----------------------+--------------+--------------+---------------+
| อัตราการเติบโต (% ต่อปี) | (12.6%)      | (16.6%)      | (11.3%)       |
+----------------------+--------------+--------------+---------------+
| ลูกหนี้ธนวัฏบัตรเครดิตสุทธิ  | 445          | 357          | 307           |
| (ล้านบาท)             |              |              |               |
+----------------------+--------------+--------------+---------------+
| อัตราการเติบโต (% ต่อปี) | (17.8%)      | (19.7%)      | (14.0%)       |
+----------------------+--------------+--------------+---------------+
| รายได้ดอกเบี้ยรับ        | 84           | 67           | 57            |
| (ล้านบาท)             |              |              |               |
+----------------------+--------------+--------------+---------------+
| อัตราการเติบโต (% ต่อปี) | (20.0%)      | (20.1%)      | (14.1%)       |
+----------------------+--------------+--------------+---------------+

จำนวนผู้ถือบัตรและลูกหนี้จากธุรกิจสินเชื่อธนวัฎบัตรเครดิตมีแนวโน้มลดลงอย่างต่อเนื่องตามนโยบายของบริษัทที่ไม่มีการขยายธุรกิจสินเชื่อธนวัฎบัตรเครดิต
และให้ความสำคัญในด้านบัตรเครดิตที่เป็นลักษณะของลูกค้าเฉพาะกลุ่มมากขึ้น

3.  รายได้ค่าธรรมเนียมด้านออกบัตรเครดิต

รายได้ค่าธรรมเนียมรวมของธุรกิจบัตรเครดิตที่มาจากทั้งรายได้ด้านออกบัตรเครดิตและด้านรับบัตรเครดิตยังคงมีแนวโน้มเพิ่มขึ้นอย่างต่อเนื่อง
โดยรายได้ค่าธรรมเนียมด้านออกบัตรเครดิตนั้นเกิดจากการที่บริษัทได้รับจากการทำรายการต่าง ๆ
ในฐานะผู้ออกบัตรที่เรียกว่า Interchange Fee
ซึ่งจะได้รับค่าธรรมเนียมคิดเป็นร้อยละของการใช้จ่ายผ่านบัตรเครดิต
เมื่อผู้ถือบัตรของบริษัทได้นำบัตรไปชำระค่าสินค้าและบริการ รวมถึงค่าธรรมเนียมอื่น ๆ ได้แก่
ค่าธรรมเนียมในการใช้บริการเบิกเงินสดล่วงหน้า เป็นต้น สำหรับ ปี 2551 ปี 2552 และปี 2553
บริษัทมีรายได้จากค่าธรรมเนียมด้านออกบัตรเครดิต 2,116 ล้านบาท 2,154 ล้านบาท และ
2,214 ล้านบาท ตามลำดับ

4.  รายได้ค่าธรรมเนียมด้านร้านค้ารับบัตรเครดิต

+-------------------------------+------------+------------+------------+
|                               | สำห        | สำห        | สำห        |
|                               | รับปีสิ้นสุดวันที่ | รับปีสิ้นสุดวันที่ | รับปีสิ้นสุดวันที่ |
|                               |            |            |            |
|                               | 31 ธันวาคม  | 31 ธันวาคม  | 31 ธันวาคม  |
|                               | 2551       | 2552       | 2553       |
+-------------------------------+------------+------------+------------+
| จำนวนร้านค้า KTC รวม⁽¹⁾ (ร้านค้า) | 11,044     | 10,869     | 10,594     |
+-------------------------------+------------+------------+------------+
| อัตราการเติบโต (% ต่อปี)          | (3.2%)     | (1.6%)     | (2.5%)     |
+-------------------------------+------------+------------+------------+
| ปริมาณการซื้อสินค้า                | 36,186     | 33,217     | 29,711     |
| และบริการผ่านร้านค้าของบริษัทรวม⁽²⁾ |            |            |            |
| (ล้านบาท)                      |            |            |            |
+-------------------------------+------------+------------+------------+
| อัตราการเติบโต (% ต่อปี)          | (22.7%)    | (8.2%)     | (10.6%)    |
+-------------------------------+------------+------------+------------+
| ปริมาณการ                      | 3.2        | 3.0        | 2.8        |
| ซื้อสินค้าและบริการผ่านร้านค้ารวมเฉลี่ย |            |            |            |
| (ล้านบาท)                      |            |            |            |
+-------------------------------+------------+------------+------------+
| อัตราการเติบโต (% ต่อปี)          | (23.8%)    | (5.6%)     | (7.0%)     |
+-------------------------------+------------+------------+------------+
| รายได้จากธุรกิจร้านค้ารับบัตรเครดิต   | 630        | 654        | 656        |
| (ล้านบาท)                      |            |            |            |
+-------------------------------+------------+------------+------------+
| อัตราการเติบโต (% ต่อปี)          | (15.9%)    | 3.8%       | 0.4%       |
+-------------------------------+------------+------------+------------+

⁽¹⁾ เป็นจำนวนร้านค้าไม่รวม Cash Advance Outlet ณ วันสิ้นงวด

⁽²⁾ เป็นปริมาณการซื้อสินค้าและบริการผ่านร้านค้าของบริษัท
โดยไม่รวมการเบิกถอนเงินสดล่วงหน้า

รายได้จากธุรกิจร้านค้ารับบัตรเครดิต เป็นรายได้ที่เกิดจากค่าธรรมเนียมในการให้บริการร้านค้า
ได้แก่ ค่าธรรมเนียมส่วนลดและค่าธรรมเนียมบริการในการเช่าเครื่อง EDC เป็นต้น
ทั้งนี้จำนวนร้านค้าของบริษัทในปี 2551 จำนวน 11,044 ร้านค้า ปี 2552 จำนวน 10,869
ร้านค้า และปี 2553 จำนวน 10,594 ร้านค้า ตามลำดับ
โดยปริมาณซื้อสินค้าและบริการผ่านร้านค้าสำหรับปีสิ้นสุดวันที่ 31 ธันวาคม 2551 2552 และ 2553
มีจำนวน 36,186 ล้านบาท 33,217 ล้านบาท และ 29,711 ล้านบาท ตามลำดับ

-   ธุรกิจสินเชื่อบุคคล

ธุรกิจสินเชื่อบุคคลของบริษัทได้เปิดดำเนินการอย่างเป็นทางการในเดือนตุลาคม 2546
และหาแนวทางที่จะให้บริการด้านสินเชื่อบุคคลที่หลากหลายและเสนอเงื่อนไขพิเศษที่ตอบสนองความต้องการของลูกค้าอย่างต่อเนื่อง
ในปี 2549 บริษัทเปิดตัวและดำเนินนโยบายที่จะรุกขยายลูกหนี้ KTC Cash Revolve
เพื่อสร้างรายได้เพิ่มขึ้น
ในขณะเดียวกันบริษัทก็ได้ให้ความสำคัญต่อคุณภาพของลูกหนี้โดยใช้ความระมัดระวังในการปล่อยสินเชื่อให้แก่ลูกหนี้ด้วยเช่นกัน
สำหรับปี 2553 ยอดลูกหนี้สินเชื่อบุคคลสุทธิ 10,597 ล้านบาท ซึ่งเพิ่มขึ้นจากปีก่อนหน้า ร้อยละ 12
และรายได้ดอกเบี้ยรับ 2,538 ล้านบาท ลดลงจากปี 2552 ร้อยละ 11

+---------------------+---------------+---------------+---------------+
|                     | สำหรับปีสิ้นสุดวันที่ | สำหรับปีสิ้นสุดวันที่ | สำหรับปีสิ้นสุดวันที่ |
|                     |               |               |               |
|                     | 31 ธันวาคม     | 31 ธันวาคม     | 31 ธันวาคม     |
|                     | 2551          | 2552          | 2553          |
+---------------------+---------------+---------------+---------------+
| ล                   | 12,321        | 9,424         | 10,597        |
| ูกหนี้ธุรกิจสินเชื่อบุคคลสุทธิ |               |               |               |
| (ล้านบาท)            |               |               |               |
+---------------------+---------------+---------------+---------------+
| อัตราการเติบโต (%     | 11.8%         | (23.5%)       | 12.5%         |
| ต่อปี)                |               |               |               |
+---------------------+---------------+---------------+---------------+
| รายได้ดอกเบี้ยรับ       | 2,956         | 2,847         | 2,538         |
| (ล้านบาท) ⁽¹⁾        |               |               |               |
+---------------------+---------------+---------------+---------------+
| อัตราการเติบโต (%     | 17.6%         | (3.7%)        | (10.9%)       |
| ต่อปี)                |               |               |               |
+---------------------+---------------+---------------+---------------+
| รายได้ค่าธรรมเนียม     | 247           | 240           | 199           |
| (ล้านบาท             |               |               |               |
+---------------------+---------------+---------------+---------------+
| อัตราการเติบโต (%     | 14.3%         | (2.8%)        | (17.1%)       |
| ต่อปี)                |               |               |               |
+---------------------+---------------+---------------+---------------+

⁽¹⁾ รายได้ดอกเบี้ยของธุรกิจสินเชื่อบุคคลรวมรายได้ค่าธรรมเนียมการใช้วงเงิน

-   ธุรกิจสินเชื่อเจ้าของกิจการ

บริษัทได้เริ่มเปิดดำเนินการธุรกิจสินเชื่อเจ้าของกิจการอย่างเป็นทางการในเดือนกันยายน 2547
แต่เนื่องจากสถานการณ์ความไม่แน่นอนทั้งทางด้านการเมืองและสภาวะเศรษฐกิจที่เกิดขึ้นตั้งแต่ปี
2550 เป็นต้นมานั้น
ส่งผลกระทบต่อการดำเนินงานของธุรกิจขนาดเล็กอันเป็นกลุ่มลูกค้าของสินเชื่อเจ้าของกิจการเป็นอย่างมาก
เพื่อจำกัดความเสี่ยงอันจะเกิดขึ้นจากการผิดนัดชำระหนี้ของลูกหนี้สินเชื่อเจ้าของกิจการ KTC
จึงไม่ดำเนินการขยายสินเชื่อเจ้าของกิจการอีกต่อไป
โดยมียอดลูกหนี้สินเชื่อเจ้าของกิจการสุทธิและรายได้ดอกเบี้ยรับในปี 2553 ลดลงจากปี 2552
มีมูลค่าเท่ากับ 119 ล้านบาท และ 88 ล้านบาท ตามลำดับ

+-----------------------+--------------+--------------+--------------+
|                       | ส            | สำหรับปีสิ้นสุด   | สำหรับปีสิ้นสุด   |
|                       | ำหรับปีสิ้นสุดวันที่ |              |              |
|                       |              | วันที่ 31       | วันที่ 31       |
|                       | 31 ธันวาคม    | ธันวาคม 2552  | ธันวาคม 2553  |
|                       | 2551         |              |              |
+-----------------------+--------------+--------------+--------------+
| ลูกหนี้ธุร                | 673          | 228          | 119          |
| กิจสินเชื่อเจ้าของกิจการสุทธิ |              |              |              |
| (ล้านบาท)              |              |              |              |
+-----------------------+--------------+--------------+--------------+
| อัตราการเติบโต (% ต่อปี)  | (62.6%)      | (66.1%)      | (47.7%)      |
+-----------------------+--------------+--------------+--------------+
| รายได้ดอกเบี้ยรับ         | 258          | 133          | 88           |
| (ล้านบาท) ⁽¹⁾          |              |              |              |
+-----------------------+--------------+--------------+--------------+
| อัตราการเติบโต (% ต่อปี)  | (49.1%)      | (48.3%)      | (33.6%)      |
+-----------------------+--------------+--------------+--------------+
| รายได้ค่าธรรมเนียม       | 15           | 8            | 4            |
| (ล้านบาท)              |              |              |              |
+-----------------------+--------------+--------------+--------------+
| อัตราการเติบโต (% ต่อปี)  | (44.4%)      | (46.7%)      | (52.3%)      |
+-----------------------+--------------+--------------+--------------+

⁽¹⁾ รายได้ดอกเบี้ยของธุรกิจสินเชื่อเจ้าของกิจการรวมรายได้ค่าธรรมเนียมการใช้วงเงิน

-   ธุรกิจการบริการบัตร

    สำหรับการบริการธุรกิจบัตรสำหรับบัตรเดบิต (VISA Electron) และสัญญาว่าจ้างบริหาร
    Call Center ที่บริษัทได้ทำสัญญารับจ้าง บริหารธุรกิจบัตรเครดิตกับธนาคารกรุงไทยนั้น
    เมื่อวันที่ 15 มิถุนายน 2550
    ที่ประชุมคณะกรรมการบริษัทมีมติให้บริษัทยกเลิกการให้บริการบริหารธุรกิจบัตร VISA
    Electron และ Call Center ดังกล่าวแล้ว ซึ่งรายได้ค่าธรรมเนียมจากการบริหารงาน
    สำหรับปีสิ้นสุดวันที่ 31 ธันวาคม 2550 มีจำนวน 6.8 ล้านบาท ทั้งนี้ในปี 2551
    บริษัทไม่มีรายได้ในส่วนของการให้บริการธุรกิจบัตร ทั้งนี้ในปี 2552
    ธนาคารกรุงไทยได้ว่าจ้างบริษัทให้บริหารงานบัตร Fleet Card โดยเริ่มสัญญาตั้งแต่วันที่ 1
    ธันวาคม 2552 และมีอายุสัญญา 6 เดือน ต่อมาในปี 2553
    ธนาคารกรุงไทยได้ต่อสัญญาเพิ่มขึ้นอีก 3 เดือน สิ้นสุดวันที่ 31 สิงหาคม 2553
    ทั้งนี้ได้มีการยกเลิกสัญญาดังกล่าวแล้วหลังวันสิ้นสุดสัญญาที่ขยายออกมา

-   ธุรกิจที่เกี่ยวกับระบบการชำระเงิน

รายได้จากธุรกิจที่เกี่ยวเนื่องกับระบบการชำระเงินจะอยู่ในรูปแบบของค่าธรรมเนียมต่างๆ เช่น
ค่าธรรมเนียมในการออกบัตร ค่าธรรมเนียมส่วนลดจากร้านค้า เป็นต้น
ซึ่งถือรวมเป็นรายได้ส่วนหนึ่งของธุรกิจบัตรเครดิต
ทั้งนี้บริษัทได้ดำเนินการขอรับอนุญาตให้เป็นผู้มีสิทธิประกอบธุรกิจการให้บริการการชำระเงินทางอิเล็คทรอนิกส์
ภายใต้พระราชกฤษฎีกาว่าด้วยการดูแลธุรกิจบริการการชำระเงินทางอิเล็คทรอนิกส์ พ.ศ.2551
แล้วเมื่อวันที่ 16 มีนาคม 2552